
Abde Mustafa Official Ke Baare Mein 

Abde Mustafa Official Ek Islami Tanzeem Hai Jo Ahle Sunnat Wa 
Jama'at Ke Manhaj Par Kaam Kar Rahi Hai 

Is Tanzeem Ka Maqsad Quraano Sunnat Ki Taleemat Ko Aam Kama 
Hai Aur Khidmat E Khalq Bhi Isi Maqsad Ke Tehat Hai 

Sana 2014 Isvi Mein Hindustan Ke Shehar Hazaribagh Se Chand Logon 
Ne Mil Kar Is Safar Ka Aaghaz Kiya Phir Aage Chal Kar Kayi Log Is 
Me Shamil Hote Gaye Aur Bahut Hi Qaleel Muddat Mein Abde 
Mustafa Official Ek Tanzeem Ban Kar Saamne Aayi 

Aaghaz Is Tarah Hua Ke Logon Mein Ilm Ki Kami aur Amal Se Doori 
Ko Dekhte Huye Haftawaar Ijtema'aat Ka Ehtimam Kiya Gaya Jis Mein 
Har Hafte Alag Alag Gharon Me Mehfil Sajayi Jaati Phir Ilmi Aur 
Islaahi Bayanat Diye Jaate Aur Iske Liye Ulama -e- Ahle Sunnat Ko 
Mad'oo kiya Jaata Tha 

Kayi Maheeno Balki Ek Saal Se Zaaid Ye Silsila Jaari Raha, Is Ke Sath 
Sath Yadgaar Ayyam Ki Munasibat Se Jalse Karwana, Milaadun Nabi 
Ke Juloos Ka Ehtimam Kama Aur Khalq Ki Khidmat Bhi Jaari Rahi 

Is Ke Baad Hum Ne Electronic Media Ke Zariye Tezi Se Phail Rahi 
Buraiyon Ko Dekha To Mahsoos Hua Ke Is Maidan Mein Bhi Utarne 
Ki Sakht Zaroorat Hai Aur Phir Apne Maqsad Ke Husool Ke Liye Hum 
Ne Is Taraf Rukh Kiya 

Mukhtalaf Social Networking Websites Aur Applications Par Jab Kaam 
Shuru Kiya Gaya To Bahut Ki Kam Waqt Mein Badhti Maqbooliyat Ko 
Dekh Kar Is Ka Yaqeen Ho Gaya Ke Is Maidan Me Kaam Kama Kitna 
Zaroori Hai 

Is Ke Liye Hum Ne Facebook, WhatsApp, Blogger Aur Baad Mein 
Telegram, Instagram, YouTube aur Website Ko Zariya Bana Kar Logo 
Tak Pahuchane Ki Koshish Ki 

Tanzeem Se Munsalik Har Shakhs Ki Pur Khuloos Kawisho Ne Bahut 
Jald Apna Rang Dikhaya Aur Dekhte Hi Dekhte Ye Naam "Abde 
Mustafa Official" Hazaaro Logon Ne Jaan Liya 




Is Tanzeem Ki Janib Se : 

Ilmi, Tehqeeqi Aur Islaahi Tehreero Ko Aam Kiya Jata Hai Taaki 
Logon Ke Aqaido Nazariyat Aur Aamaal Ki Islaah Ho Sake, 

Tehqeeqi Mauzu'at Par Risaale Tarteeb Diye Jate Hain, 

Kutub Wa Rasail Ko Telegram Ke Zariye Aam Kiya Jata Hai, 

Tehreerat Aur Rasail Ko Chand Mukhtalaf Zubaano Me Tarjuma Kar 
Ke Aam Kiya Jata Hai Taaki Zyada Logon Tak Paigham Pahunchaya 
Jaa Sake, 

WhatsApp Par Saikdo Groups Mein Logon Ko Jod Kar Mukhtalaf 
Mauzuaat Par Tehreerein Waghaira Bheji Jaati Hain, 

YouTube Par Videos Record Kar Ke Upload Ki Jaati Hain, 

Instagram Par Tasweerein Upload Ki Jaati Hain Jo Aayaat, Ahadees 
Aur Aqwal Par Mushtamil Hoti Hain, 

In Ke Ilawa Sunniyo Ke Aapas Mein Nikah Ke Liye Ek Service 
Banaam "E Nikah Service" Shuru Ki Gayi Hai Jahan Poore Hindustan 
Se Nikah ke Liye Sunni Ladke Aur Ladkiyon Ki Profile Banayi Jati Hai 
Taaki Log Aasani Se Rishte Talaash Kar Sakein, 

Ab Tak Ahle Sunnat Ke Liye Koi Khaas Aisi Service Maujood Nahi 
Thi Allah Ki Taufique Se Humein Is Par Bhi Kaam Karne Ka Mauqa 
Mila 

Ye Safar Jaari Hai Aur Har Din Ye Koshish Ki Jaati Hai Ke Ise Pehle 
Se Behtar Banaya Jaaye Aur Bade Se Bade Paimane Par Kaam Kiya 
Jaaye Insha Allah Ye Koshishein Is Tanzeem Ke Saath Mil Kar Kaam 
Karne Walon Ke Liye Maghfirat Ka Zariya Hongi Aur Us Din Jab 
Logon Ke Aamal Zaahir Honge Aur Hisabo Kitab Hoga To Ye Aaj Ka 
Kaam Us Din Ke Liye Aaram Hoga, Insha Allah 

Abde Mustafa Official 

SEX KNOWLEDGE 


Sex Knowledge 

Ek Aam Insan Maa Ke Pet Se Sab Kuchh Seekh Kar Paida 
Nahin Hota Balki Is Dunya Mein Aa Kar Seekhna Padta Hai 
Chalna, Bolna, Likhna, Padhna Aur Phir Baligh Hone Ke 
Qareeb Hota Hai To Namaz Ka Tariqa Seekhna Padta Hai 
Ramzan Mein Roze Rakhne Ke Liye Masail Seekhne Hote 
Hain 


Paise Ho Jaayein To Zakaat Ke Masail Seekhne Padte Hain 
Hajjo Umrah Ko Jaaye To Masail Ka Ilm Hona Zaroori Hai 
Paidayish Se Le Kar Maut Tak Ye Silsila Jaari Rehta Hai Ke 
Insan Kuchh Na Kuchh Seekhta Rehta Hai Aur Sex 
Knowledge Bhi Inhi Mein Se Ek Hai 

Is Seekhne Mein Ye Baat Khaas Ahmiyat Rakhti Hai Ke Wo 
Kis Se Kya Seekhta Hai 

Agar Deen Kisi Badmazhab Se Seekhega To Aakhirat Barbad 
Ho Jayegi, 

Agar Na Ahal Se Koi Kaam Seekhega To Kamyabi Nahin 
Milegi Aur Sex Bhi Agar Ghalat Zariyo (Sources) Se Seekhta 
Hai To Nuqsan Uthana Padega 

Namaz, Roze Waghaira Ke Masail Log Umooman Poochh 
Liya Karte Hain Lekin Sex Se Mutalliq Puchhne Mein Sharm 
Mahsoos Hoti Hai Halanki Aisa Nahin Hona Chahiye 


Allah Ta’ala Quran Mein Irshad Farmata Hai 


k * ^ ?, 

(33:53) 

"Allah Haque Farmane Mein Sharmata Nahin" 

Ye Koi Buri Baat Nahin Ke Aap Is Baare Mein Ilm Haasil 
Karein Balki Zaroori Hai Ke Shadi Se Pehle Ye Jaan Lein Ke 
Kya Kama Chahiye Aur Kin Baato Se Bachna Chahiye, Agar 
Aap Ko Ilm Nahin Hoga To Mumkin Hai Ke Aap Aisa Kuchh 
Kar Jaayein Jo Aapke Kandho Par Gunaho Ke Bojh Mein 
Izafa Kar De 

Hum Koshish Karenge Ke Aasan Se Aasan Lafzo Mein 
Bayaan Karne Ki Koshish Karein Taaki Har Shakhs Ko Baat 
Samajh Mein Aa Sake 

Jahan Urdu Ke Thode Sakht Alfaaz Istemal Honge Wahan 
Bracket Mein Uske Aasan Maano Ko Likh Diya Jayega 
Saath Hi Saath Kuchh Ilmi Points Bhi Bayaan Kiye Jayenge 

Shuru'aat Is Baat Se Karte Hain Ke Nikah Karne Ka Maqsad 
Kya Hai? 

Agar Koi Ye Sochta Hai Ke Nikah Ka Maqsad Sirf Sex Ki 
Lazzat Haasil Kama Hai To Ye Sahih Nahin Hai 
Ye Bhi Hai Lekin Asal Maqsad Hai Awlaad Ka Husool 

Hazrate Umar Faruque Radiallaho Ta'ala Anho Farmate Hain 
Ke Main Sirf Qaza -e- Shahwat Ke Liye Apni Azwaaj 
(Biwiyo) Ke Paas Nahin Jaata Balki Meri Niyyat Awlaad Ka 
Husool Hai, Agar Ye Maqsad Na Hota To Meri Ek Hi Zauja 
(Biwi) Hoti 

(77</< 1 fyfP'i M?342>J< 1 /UI^UO 

Ek Martaba Aap Radiallaho Ta’ala Anho Ne Farmaya Ke 
Main Khud Ko Jima (Sex) Karne Par Isliye Majboor Karta 
Hoon Ke Mumkin Hai Allah Ta'ala Mujhe Aisi Nek Aur 
Saaleh Awlaad Ata Farmaye Jo Uski Tasbeeh Kare Aur Har 
Waqt Uski Yaad Mein Magan Rahe 

(tyjif r 13460^^d26(/ 

Hazrate Sayyiduna Abdullah Bin Umar Radiallaho Ta’ala 
Anho Farmate Hain Ke Mere Walid (Hazrate Umar Faruque) 
Shahwat Ke Liye Nikah Nahin Karte The Balki Awlaad Ke 
Husool Ke Liye Nikah Karte The 


Allah Ta'ala Irshad Farmata Hai: 



o' \#s iXi isfei 


(2:223) 


"Tumhari Auratein Tumhare Liye Khetiya Hain To Apni 
Khetiyo Mein Jis Tarah Chaho Aao” 

Quraan Ki Is Aayat Mein Biwiyo Ko Shauharo Ki Kheti 
Qaraar Diya Gaya Hai Aur Ye Ijazat Di Gayi Hai Ke Khet 
Mein Jis Tarah Chahein Aa Sakte Hain 
Allama Abdur Razzaq Bhatralwi Likhte Hain Ke Yahan 
Aurato Ko Zameen Se Tashbeeh Di Gayi Hai, Jis Tarah 
Zameen Mein Beej (Seed) Daala Jaata Hai Usi Tarah Biwi 
Ke Reham (Bachhe Daani) Mein Nutfa Jo Beej Ki Tarah Hai 
Daala Jaata Hai Aur Awlaad Ko Zameen Ki Paidawar Se 
Tashbeeh Di Gayi 

Is Aayat Ka Mukhtasar Matlab Ye Hai Ke Tumhari Biwiya 
Tumhare Liye Kheti Hain Yaani Jis Tarah Kheti Se Paidawar 
Hoti Hai Usi Tarah Inse Bhi Awlaad Paida Hoti Hai 
Turn Apni Biwiyo Ke Paas Aao Jis Tarah Chaho Yaani Un 
Se Jima (Sex) To Agle Hisse Mein Karo Lekin Jima Kame 
Ki Kaifiyat Muayyan Nahin Balki Baith Kar Ya Let Kar, Agli 
Jaanib Se Ya Pichhli Janib Se, Jis Tarah Chaho Us Tarah Jima 
Karne Ki Tumhein Ijazat Hai (Lekin Aage Ke Hi Maqaam 
Mein Karo, Position Jaisi Bhi Ho Par Sex Aage Ke Maqaam 
Mein Hi Jaayez Hai Kyunki Nutfa Daalne Ka Yahi Maqaam 
Hai) 

(487cA5£^(T 

Is Aayat Se Ek Mas'ala Ye Maloom Hota Hai Ke Aurat Ke 
Aage Ke Maqaam Mein Hi Jima (Sex) Kiya Ja Sakta Hai 
Kyunki Beej Daalne Ki Jagah Aage Hi Hai 
Aur Ye Samajh Aata Hai Ke Nikah Karne Ka Asal Maqsad 
Wahi Hona Chahiye Jo Nikah Ki Hikmat Hai Aur Nikah Ki 

Hikmat Hi Ye Hai Ke Awlaad Paida Ho Aur Nasi Barqarar 
Rahe 

(488</<5&<c j% 


Anal Sex 

Aurat Ke Pichhe Ke Maqam (Dubur) Mein Jima Kama Jise 

Anal Sex Kaha Jaata Hai, Jaayez Nahin Hai 

Ise Jaayez Kehne Waale Bahut Badi Ghalati Karte Hain 

Allama Abdur Razzaq Bhatralwi Likhte Hain Ke Baaz 
Riwayaat Se Baaz Hazraat Ghalati Ka Shikar Ho Gaye Aur 
Pichhe Ke Maqaam Mein Wati (Sex) Ko Jaayez Samajhne 
Lage, Is Par Ek Hadeese Paak Ka Mushahida Karein To 
Mas'ala Waazeh Ho Jayega : 

Hazrate Ibne Umar Radiallaho Ta'ala Anho Ke Ghulam 
Hazrate Naafe Se Puchha Gaya Ke Log Tumhari Taraf Ye 
Baat Kasrat Se Mansoob Karte Hain Ke Turn Kehte Ho 
Hazrate Ibne Umar Aurato Se Pichhli Janib Se (Sex Ka) 
Fatwa Dene Ko Jaayez Samajhte The To Unhone Kaha Log 
Meri Taraf Jhoot Mansoob Karte Hain, Haan Albatta Main 
Tumhein Batata Hoon Ke Asal Mein Hazrate Ibne Umar Ki 
Hadees Kya Hai 

Wo Ye Hai Ke Ek Din Hazrate Ibne Umar Ke Paas Quraan - 
e- Paak Tha (Aap Padh Rahe The) Jab Aap Is Aayat Par 
Pahunche Ke "Tumhari Auratein Tumhare Liye Khetiya 

Hain" To Aap Ne Farmaya : Aye Naafe! Kya Turn Is Aayat 
Ke Mutalliq Kuchh Jaante Ho? To Maine Kaha Ke Nahin 
Aap Ne Farmaya Hum Quresh Ke Log Aurato Se Jima 
Pichhli Janib Se Kiya Karte The (Yaani Jima To Aage Ke Hi 
Maqam Mein Kiya Jaata Tha Lekin Kaifiyat Ye Hoti Thi Ke 
Pichhe Se Karte The) Phir Jab Hum Madine Mein (Hijrat Kar 
Ke) Aaye Aur Humne (Muhajireen Ne) Ansaar Ki Aurato Se 
Nikah Kiye To Hum Ne Un Se Isi Tarah Jima Kama Chaha 
(Yaani Pichhe Se) Jis Tarah Hum Quresh Ki Aurato Ke Saath 
Karte The To Ansaar Ki Aurato Ne Ise Ghalat Samjha Aur 
Napasand Kiya Aur Ise Azeem (Jurm) Samjha Kyunki 
Ansaar Ki Aurato Ne Yahood Ki Aurato Se Ye Mas’ala 
Haasil Kiya Tha Ke Jima Ek Karwat Ki Janib Se Kiya Jaaye 
To (Jab Huzoor Sallallaho Ta'ala Alaihi Wasallam Ke Paas 
Ye Mas'ala Pahuncha To) Ye Aayat Naazil Huyi Ke Jis Mein 
Ansaar Ke Qaul (Jo Yahood Ka Tha) Ko Radd Kiya Gaya 
Aur Auraton Ko Kheti Se Tashbeeh Di Gayi Aur Apni Kheti 
Mein Har Tarah Se Aane Ki Ijazat Di Gayi (Nisayi) 

(489(/‘5&‘CJG> /^iVO 

Is Aayat Aur Phir Iski Tafseer Se Maloom Hua Ke Aurat Ke 
Pichhe Ke Maqam Mein Jima (Sex) Jaayez Nahin Aur Aage 
Ke Maqam Mein Jima Karne Ke Liye Koi Khaas Kaifiyat 
Muayyan Nahin Hai Balki Pichhe Se, Aage Se, Karwat Par, 
Khade Huye, Baithe Huye, Din Mein Ya Raat Mein Kabhi 
Bhi Jima Kiya Ja Sakta Hai 

Yahoodiyo Ka Aisa Khayal Tha Ke Agar Koi Pichhe Se Aage 
Ke Maqam Mein Jima Karta Hai To Bachha Bhenga (Crossed 
Eye) Paida Hota Hai 

Allah Ta'ala Ne Is Aayat Mein Yahood Ka Radd Farmaya 
Aur Musalmano Ko Ek Mukhtasar Si Aayat Mein Kayi 
Masail Bata Diye Ke Auratein Tumhari Kheti Hain Yaani 
Maqsad Paidawaar Hona Chahiye Aur Iske Liye Kaifiyat 
Muayyan Nahin Aur Jab Ek Khaas Uzw (Part) Is Kheti Ke 
Liye Muntakhab Kiya Gaya Hai To Phir Pichhe Ke Maqam 
(Dubur) Mein Jima (Sex) Kama Jaayez Nahin Hai 

Aaj Kal Aksar Naujawano Ke Paas Smartphone Maujood Hai 
Jis Mein High Speed Net Ke Saath Data Bhi Kaafi Maujood 
Hota Hai Phir Wo Internet Se Gandi Filmein Download Karte 
Hain Aur Anal Sex Ko Bhi Sex Ka Hissa Samajh Kar Shadi 
Ke Baad Is Gunah Mein Mubtala Hote Hain 
Internet Par Kasrat Se Aisi Filmein Aur Web Series Maujood 
Hain Jinse Sex Knowledge Haasil Kama Apni Married Life 
Ko Tabah Kame Ke Barabar Hai 

Aurat Ke Pichhe Ke Maqam Mein Wati Karne Ki Mumana’at 
Ahadees Mein Sarahat Ke Saath Maujood Hai 
Hadees Ka Mafhoom Hai Ke Jis Shakhs Ne Haayiza Aurat 
(Yaani Jo Haiz Ki Haalat Mein Ho, Us) Se Jima Kiya Ya 
Aurat Ke Pichhe Ke Maqaam Mein Jima Kiya Ya Kisi 
Kaahin (Jyotishi, Najoomi Waghaira) Ke Paas Gaya To Us 
Ne Is Shariat Ka Inkar Kiya Jo Allah Ta’ala Ne Apne Rasool 
(Muhammad Sallallaho Ta'ala Alaihi Wasallam) Par Naazil 
Ki 

Ek Aur Hadees Ka Mafhoom Hai Ke Maloon Hai Wo Jo Apni 
Aurat Ke Dubur Mein Wati Kare (Yaani Pichhe Ke Maqaam 
Mein Sex Kare) 

<353(jM^<C 

< 1 74J? < 1 &(fll(J/lcKUIcjf 


<263\J<\by 



<104 Jail's/ 
‘\24j‘2b^L^y/ 

104</< 1 /V 7 ^ Ufy/ 


In Dalail Se Ye Baat Bilkul Waazeh Ho Jaati Hai Ke Aurat 
Ke Pichhe Ke Maqaam Mein Wati Kama (Jise Anal Sex 
Kehte Hain, Ye) Sakht Najayez Aur Gunah Hai 

Ek Taraf Jahan Gandi Filmo Mein Anal Sex Ko Dikhaya Ja 
Raha Hai Wahin Dusri Taraf Gandi Web Series Ke Zariye Ye 
Paigham Diya Ja Raha Hai Ke Ye Koi Buri Baat Nahin Hai 

Ek Daur Tha Ke Simple Mobiles Hua Karte The Aur 
Computer Ke Zariye Internet Ka Istemal Karne Waalo Ki 
Tadaad Bahut Zyada Nahin Thi Par Ab Smartphones Ne 
Gandi Filmo Ki Dunya Mein Indhan (Fuel) Ka Kaam Kiya 
Hai 

Ab Har Shakhs Ke Paas Internet Ki Sahulat Maujood Hai Aur 
Kuchh Seconds Ke Fasile Par Laakho Balki Karodo Gandi 
Filmein Store Kar Ke Rakhi Huyi Hain 

Na Jaane Kitni Websites Hain Jo Adult Videos Ko Promote 
Kar Rahi Hain 

Ek Website Ki Report Ke Mutabiq Har Second 1000 Se 
Zyada Log Website Par Jaate Hain Aur Har Din Lakh Nahin 
Million Nahin Balki Billions Ki Tadaad Mein Log Gandi 
Filmein Dekhte Hain 

Humara Andaza Hai Ke 60 Feesad Se Zyada Naujawan Balki 
Usse Bhi Zyada Jis Mein Ladkiya Bhi Shamil Hain, Gandi 
Filmo Ke Nashe Mein Mubtala Hain 

Shariat Mein Anal Sex (Yaani Aurat Ke Pichhe Ke Maqaam 
Mein Mard Ka Uzwe Khaas Dakhil Karne Ki) Ijazat To 
Bilkul Nahin Lekin Agar Ek Aam Shakhs Ki Tarah Bhi Socha 
Jaaye To Ye Harkat Badi Ghatiya Aur Ghinauni Maloom 
Hoti Hai 

Aurat Ke Ek Khaas Uzw Ko Sex Ke Liye Khaas Kiya Gaya 
Hai Jis Tarah Jism Ke Dusre Aaza (Parts) Ke Apne Alag Alag 
Kaam Hain Phir Inko Kisi Dusre Kaam Ke Liye Istemal 
Kama Kaise Sahih Ho Sakta Hai Aur Jab Aisa Kiya Jayega 
To Zaahir Hai Ke Kuchh Ghalat Hoga 

Aurat Ko Bhi Isse Takleef Hoti Hai Kyunki Farj (Vagina, 
Aurat Ki Aage Ki Sharmgah) Mein Jima Ke Dauran Apne 
Aap Ek Tari Aur Chiknayi Aa Jaati Hai Jisse Aasani Hoti Hai 

Aur Chamde Par Asar Nahin Hota Lekin Dubur (Pichhe Ke 
Maqaam) Mein Aisa Nahin Hota Jiski Wajah Se Takleef 
Hona Aam Baat Hai Aur Saath Mein Khoon Nikalne Aur 
Pakhane Ke Raaste Ki Jhilli (Jo Patli Hoti Hai, Us) Ke Phatne 
Ka Bhi Andesha Hai 

Itna Hi Nahin Pichhe Ke Maqaam Mein Jo Gandagi Hoti Hai 
Usse Infection Bhi Ho Sakti Hai Jo Kayi Beemariyo Ka 
Sabab Ban Sakti Hai 

Ye Baatein Jo Nahin Jaante Aur Shadi Ke Baad Aurat Ke 
Saath Jaanwaro Jaisa Sulook Karte Hain Unki Azdwaji 
Zindagi (Married Life) Se Sukoon Khatm Ho Jaata Hai Aur 
Zindagi Bhar Pareshan Rehte Hain 





13 


SEX KNOWLEDGE 


Oral Sex 

Ek Ajeeb Tariqa Jo Aaj Kal Gandi Filmo Ke Zariye Aam 
Kiya Ja Raha Hai Wo Hai Oral Sex Yaani Ek Dusre Ki 
Sharmgah Ko Moonh Mein Lena, Chumna Aur Choosna 
(Sunne Mein Hi Kitna Kharaab Lagta Hai) 

Jis Moonh Se Quraan Ki Tilawat Ki Jaati Hai, Jisse Durood 
Padha Jaata Hai Us Moonh Ke Saath Aisi Harkat Kaise Ki Ja 
Sakti Hai Par Aaj Kal Naujawano Mein Ye Tariqa Aam Hota 
Ja Raha Hai Aur Kuchh To Ye Samajhte Hain Ke Iske Bina 
Lazzat Adhuri Reh Jaati Hai 

Jo Miya Biwi Aisa Karte Hain, Wo Pata Nahin Kaise Ek 
Dusre Se Nazrein Milate Hain 
Ye Sharm Se Doob Marne Ka Maqaam Hai 
Imam Burhanuddin Hanafi Rahimahullahu Ta’ala 
(Mutawaffa 616 Hijri) Likhte Hain Ke Jab Mard Apne Aale 
(Penis) Ko Apni Biwi Ke Moonh Mein Dakhil Kare To Kaha 
Gaya Hai Ke Ye Makrooh Hai Isliye Ke Moonh Quraan 
Padhne Ki Jagah Hai Pas Is Wajah Se Aale Ka Moonh Mein 
Dakhil Kama Munasib Nahin 


(134(/T^y.k/) 


Fatawa Aalamgiri Mein Hai: 

Jab Mard Apne Aale (Penis) Ko Apni Biwi Ke Moonh Mein 
Dakhil Kare To Kaha Gaya Hai Ke Ye Makrooh Hai 

Agarche Ye Haraam Nahin Lekin Aisa Kama Sahih Nahin 
Hai, Isse Bachna Chahiye 

Allama Mufti Khaleel Khan Qadri Likhte Hain Ke Ye Kaam 
Intehayi Be Hayai Aur Be Adabi Ka Hai Aur Aisa (Karne 
Waala) Shakhs Nihayat Ahmaq Aur Bewkoof Hai Aur Allah 
Se Darna Chahiye Aur Allah Ta’ala Ki Taraf Ruju Kare Aur 
Sachhe Dil Se Us Ki Bargaah Mein Tauba Kare Aur Apni Is 
Harkat Par Sharminda Ho Aur Ayinda Is Amal Ke Qareeb 
Bhi Na Jaaye 

Hay a Aur Sharm Iman Ka Aala Darja Hai Aur Bukhari Ki 
Hadees Hai Ke Huzoor Sallallaho Ta’ala Alaihi Wasallam Ne 
Irshad Farmaya Ke Jab Tujh Mein Sharm Nahin To Jo Chahe 
Kar 


(489(/<2 

♦♦ ** 


Ek Aur Sawal Ke Jawab Mein Likhte Hain Ke Ye Amal 
Karne Waalo Ke Dili Gandagi Ka Pata Deti Hai, Sachhe Dil 
Se Tauba Kare (Aise Fa'el Se) 

Mubashrat Bhi Sadqa Hai 

Huzoor Sallallaho Ta’ala Alaihi Wasallam Ne Irshad 
Farmaya Ke Turn Mein Se Kisi Ka Apni Biwi Ke Saath 
Mubashrat Kama Bhi Sadqa Hai (Sahih Muslim) 

Ye Sun Kar Sahaba Ne Arz Ki Ke Kya Apni Shehwat Poori 
Karne Par Bhi Ajar Milega? 

Is Par Huzoor Sallallaho Ta’ala Alaihi Wasallam Ne Irshad 
Farmaya Ke Haan! Agar Wo Haraam Mubashrat Karta To 
Kya Gunahgar Na Hota? Isi Tarah Jaayez (Tariqe Se) 
Mubashrat Karne Par Ajar Ka Mustahiq Hai 

Ab Aap Agar Sahih Tariqe Se Sex Karte Hain To Aapke Liye 
Sawaab Hai Aur Agar Aapko Ilm Nahin, Aapne Sharm Ki 
Wajah Se Seekha Hi Nahin Ya Seekha To Ghalat Zaraye 
(Sources) Se Seekha To Phir Aap Najayez Tariqa Ikhteyar 
Karenge Aur Gunahgar Honge 

Anal Sex Aur Oral Sex Ke Baare Mein Bayaan Kiya Ja Chuka 
Hai Ke Ye Najayez Hai, Ab Hum Bayaan Karenge Ke Sahih 
Tariqa Kya Hai Aur Ek Naye Jode Ko Kaun Sa Tariqa 
Ikhteyar Kama Chahiye 

Ise Yun Bhi Keh Lein Ke Jise Suhagraat Kaha Jaata Hai 
(Yaani Shabe Zufaaf) Us Ka Kya Tariqa Hona Chahiye Aur 
Phir Uske Ilawa Sohbat Karne Mein Kin Baato Ko Zahan 
Mein Rakhna Zaroori Hai 

Suhagraat (Shabe Zufaaf) Mein Ladke Aur Ladki Dono Mein 
Dar, Hesitation, Hichkichahat Aur Ek Ghabrahat Ka Hona 

Aam Baat Hai Aur Ye Bhi Hota Hai Ke Kuchh Log Bilkul 
Nahin Darte 

Darne Waala Mamla Aksar Arrange Marriage Mein Hota Hai 
Kyunki Ladka Aur Ladki Ek Dusre Se Anjaan Hote Hain 
(Matlab Zyada Jaan Pehchan Nahin Hoti) To Dono Hi Ek 
Dusre Se Manoos Hone Mein Waqt Ke Muhtaaj Hote Hain 
Aur Kuchh Log Is Mein Bhi Pehli Raat Ko Hi Is Tariqe Se 
Baat Cheet Karte Hain Jaise Koi Mas'ala Hi Nahin Hai 

Ab Ek Hai Love Marriage Jis Mein Ladka Ladki Dono Shadi 
Se Pehle Hi Ek Dusre Se Achhi Tarah Waqif Hote Hain 
Arrange Mein Bhi Ab Aisa Hone Laga Hai Ke Shadi Se 
Mahino Pehle Se Phone Par Baatein Shuru Ho Jaati Hain Aur 
Aaj Kal To Social Media Applications Ke Zariye Video 
Calling, Chatting Aur Photos Ka Aana Jaana Laga Rehta Hai 
Jis Ki Wajah Se Shadi Ki Pehli Raat Asli Arrange Marriage 
Jaisi Nahin Hoti 

Love Marriage Aisi Bhi Ho Sakti Hai Ke Ek Nazar Mein 
Pyaar Hua Aur Fauran Nikah Ho Gaya To Ye Bhi Arrange Ki 
Tarah Hota Hai Ke Dono Ek Dusre Se Bahut Zyada Waqif 
Nahin Hote 

Hum Yahan Is Ki Tafseel Mein Nahin Jayenge Ke Love Aur 
Arrange Mein Kya Achha Aur Kya Bura Hai Lekin Itna 
Zaroor Kahenge Ke Arrange Marriage Hi Behtar Hai Aur 
Love Marriage Wo Behtar Hai Jis Mein Pyaar Hote Hi Nikah 
Kar Liya Jaaye 

Pyaar Hone Ke Baad Propose Kama, Milna, Baatein Kama, 
Tohfe Dena Aur Ghoomne Phime Phir Last Mein Bhaag 
Jaane Ka Jo Process Hai Wo Bilkul Ghalat Hai, Aisa Kame 
Waale Khush Nahin Rehte Aur Isi Tarah Arrange Mein Shadi 
Hone Se Pehle Phone Par Baatein, Chatting, Ghoomna Phirna 
Aur Baaz Awqaat Pehle Hi Relation Bana Lene Ka Jo Process 
Hai Wo Bhi Bilkul Ghalat Hai, Aisa Kame Waale Bhi Achhe 
Nahin Hain 

Simple Ye Jaan Lein Ke Ya To Arrange Karein Yaani Asli 
Arrange Ya Phir Asli Love Marriage Yaani Pyaar Hua Aur 
Nikah 

Ab Chalte Hain Waapas Pehli Raat Ki Taraf Ke Is Stage Ko 
Paar Kis Tarah Kiya Jaaye Ke Miya Biwi Mein Muhabbat 
Badhe Aur Dono Ek Dusre Ke Baare Mein Badgumani Se 
Bach Jaayein 

Sabse Pehle Ladko Ko Chahiye Ke Sukoon Aur Adab Se 
Kaam Lein Kyunki Jaldi Ka Kaam Shaitan Ka Hota Hai 
Suhagraat Mein Jab Aap Kamre Mein Dakhil Ho To Apni 
Biwi Ko Salam Karein Aur Agar Wo Kar De To Jawab Dein 
(Waise Ladke Ko Pehle Karne Ka Zyada Mauqa Milta Hai) 

Salam Karne Se Ye Na Sochein Ke Aapki Izzat Uski Nazar 
Mein Kam Ho Jayegi Ya Aapki Value Gir Jayegi 
Jo Aisa Samajhte Hain Ke Main Mard Hoon, Main Aaqa 
Hoon To Main Kyun Salam Karoon Unhein Jaan Lena 

Chahiye Ke Salam Kame Se Koi Chhota Ya Bada Nahin Ho 
Jaata Balki Isse Izzat Mazeed Badh Jaati Hai 

Pehli Raat Mein Biwi Ko Salam Karne Ya Uske Salam Ka 
Jawab Dene Ke Baad Uske Paas Baith Jaayein 
Usse Khairyat Puchhein Aur Phir Kuchh Baatein Karein 
Ab Ho Sakta Hai Ke Koi Soche Ke Kya Baat Kami Hai To 
Ye Jaan Lijiye Ke Pehli Raat Mein Kahi Gayi Baato Ka Biwi 
Par Bahut Asar Padta Hai Aur Us Din Jitni Ghaur Aur Sukoon 
Ke Saath Wo Aapki Baatein Sunti Hai, Shay ad Zindagi Mein 
Waisa Mauqa Mile 

Aapko Sabse Pehle Apne Baare Mein Batana Zaroori Hai 
Lekin Iska Ye Matlab Nahin Ke Aap Apni Poori Zindagi Ki 
Kitab Khol Kar Baith Jaayein 

Humne Bataya Ke Pehli Raat Mein Kahi Gayi Baato Se 
Aapki Shakhsiyat (Personality) Zaahir Hoti Hai Aur Biwi Ki 
Nazar Mein Aapke Kirdar Ki Ek Tasveer Banti Hai, Ab Aap 
Ki Baatein Jaisi Hongi Waisi Tasveer Banegi 

Khayaal Rahe Ke Ye Baatein Hum Unke Liye Kar Rahe Hain 
Jo Nikah Se Pehle Ladki Se Kisi Tarah Baat Nahin Karte Aur 
Pehli Raat Ko Ek Dusre Ke Liye Ajnabi Jaise Hote Hain 
Warna Jo Baat Karte Hain Wo To Apni Shakhsiyat Pehle Hi 
Bayaan Kar Chuke Hote Hain To Unhein Ab Zyada Batane 
Ki Kya Zaroorat Hai 

Apne Baare Mein Batate Huye Pehle Aaghaz Is Tarah Karein 
Ke : 

"Kehne Ko To Bahut Kuchh Hai Par Samajh Nahin Aata 
Kahan Se Shuru Karoon Aur Kahan Khatam 
Main Chahta Hoon Ke Aapko Apne Baare Mein Kuchh 
Zaroori Baatein Bataun (Phir Thoda Sa Rukein) 

(Phir Kahein) Main Bhi Dusre Ladko Ki Tarah Socha Karta 
The Ke Meri Biwi Kaisi Hogi, Kahan Hogi Aur Aaj Wo Din 
Aa Gaya Hai Ke Aap Mere Saamne Hain 
Allah Ta'ala Ka Shukr Hai Ke Usne Ye Din Dikhaya 

Ye Ek Idea Hai Jo Hum Aapko De Rahe Hain Warna Aap 
Apne Hisaab Se Jo Behtar Lage Us Tarah Guftagu Kar Sakte 
Hain 

Apne Baare Mein Biwi Ko Batate Huye Phir Apne Walidain 
Ki Taraf Jaayein Aur Biwi Ko Kuchh Naseehat Karein Taaki 
Use Mahsoos Ho Ke Aap Kis Qadr Apne Walidain Se 
Muhabbat Karte Hain 

Khayal Rahe Ke Baat Ko Is Lehje Mein Na Karein Ke Aap 
Guzarish Kar Rahe Hain Ya Is Tarah Bhi Na Karein Ke Aap 
Use Dara Dhamka Rahe Hain Balki Pyaar Se Apni Baat Ko 
Miyana Rawi Ke Saath Bayaan Karein 

Ek Tariqa Ye Bhi Ho Sakta Hai Ke Khairyat Puchhne Ke 
Baad Kahein Ke Mujhe Apna Haath Dein" Ya Bina Kahe 
Aaram Se Uske Haath Ko Apne Ek Haath Par Rakh Kar Us 
Par Dusra Haath Rakh Lein Aur Phir Guftagu Shuru Karein 
Ke "Baatein Bahut Si Hain Jo Aapse Kami Hain Par Samajh 
Nahin Aata Ke Shuru Kahan Se Karoon Aur Khatam Kahan 

Par” Ye Kehne Ke Baad Aapko Phir Wahin Aa Jaana Hai Jo 
Humne Pichhe Bayaan Kiya 

Phir Maa Baap Ke Baare Mein Batate Huye Yun Kahein Ke 
Mere Walidain Ne Badi Mehnat Se Mujhe Paala Posa Aur 
Padhaya Likhaya Hai Yaani Aapko Apne Walidain Ki 
Qurbaniyo Ka Zikr Kama Hai Phir Uske Baad Naseehat 
Kami Hai Ke Mere Walidain Ab Aapke Liye Bhi Apne 
Walidain Ki Tarah Hain, Unse Achhi Tarah Pesh Aayein, 
Agar Wo Aapko Apni Beti Samajh Kar Kabhi Do Lafz Keh 
Dein To Jawab Na Dein Balki Sabr Karein Aur Unki Tazeem 
Karein 

Jab Aap Pehli Raat Apni Biwi Ko Apne Walidain Ke Baare 
Mein Bata Kar Naseehat Karenge To Iska Bahut Gehra Asar 
Padega 

Phir Aap Biwi Ko Allah Ta’ala Ke Huqooq Ke Baare Mein 
Naseehat Karein Ke : 

"Ye Dunya Manzil Nahin Balki Safar Hai Jis Mein Kiye Gaye 
Aamaal Humare Saath Aakhirat Mein Jayenge, Main Chahta 
Hoon Ke Aap Shariat Ko Sabse Pehle Rakhein Aur Agar 
Main Bhi Kabhi Ghair Sharayi Kaam Karta Nazar Aaoon To 
Aap Meri Islaah Karein 

Agar Aapne Kabhi Mujhe Do Chaar Baatein Keh Di Ya 
Mujhe Takleef Pahunchayi To Main Maaf Kar Sakta Hoon 
Par Ghair Sharayi Baato Ke Liye Main Riayat Nahin Kar 
Sakta" 

Ye Kehne Se Bahut Fayeda Hoga 

Ayinda Aap Aur Aapki Biwi Dono Ko Ye Baatein Yaad 
Rahengi 

In Baato Mein Aap Apne Mutabiq Kami Beshi Kar Sakte 
Hain Par Maqsad Hai Pehle Apne Baare Mein Batana, Phir 
Walidain Phir Huqooqullah Ke Mutalliq Naseehat Kama 
Aisa Shay ad Hi Aaj Kal Naujawan Aisa Karte Honge 

Kuchh To Aise Naujawan Hain Ke Shero Shayari Yaad Kar 
Ke Jaate Hain Ya Fuzool Ke Filmi Jumle Yaad Kar Ke Bakna 
Shuru Kar Dete Hain Jisse Biwi Ye Samajhti Hai Ke Shadi 
Ka Maqsad Bas Romance Se Shuru Ho Kar Jism Par Khatm 
Ho Jaata Hai 

Pehli Raat Mein Hi Kayi Naujawan Ye Zaahir Kar Dete Hain 
Ke Bas Unhein Jismani Khwahish Poori Kami Thi Agarche 
Wo Aisa Zaahir Na Bhi Kama Chahte Ho Par Apni Harkato 
Se Kar Dete Hain 

Biwi Ko Ye Lagna Chahiye Ke Shauhar Sirf Mere Jism Se 
Nahin Balki Mere Wujood Se Muhabbat Karta Hai, Mujhe 
Apna Samajhta Hai Aur Mujhe Khushiya Dena Chahta Hai 

Humne Jo Bayaan Kiya Is Mein Ye Bhi Shamil Kiya Ja Sakta 
Hai Ke Pehli Raat Ko Koi Ek Tohfa Le Kar Jaayein Kyunki 
Isse Muhabbat Badhti Hai 

Salam Kar Ke Baithne Aur Khairyat Daryaft Karne Ke Baad 
Haatho Mein Tohfa Dein Aur Phir Haatho Mein Haath Rakh 
Kar Baatein Karein Jo Humne Bayaan Ki 

Humne Bataya Ke Pehli Raat Mein Biwi Ko Huqooqullah 
Aur Huqooqul Ibaad Ke Mutalliq Naseehat Karein, Shariat 
Par Amal Ki Targheeb Dein Ya Thodi Ilmi Aur Islahi Baatein 
Karein To Ye Unke Liye Hai Jo Sharayi Tariqe Se Nikah 
Karte Hain Warna Agar Kisi Ne Gaane Bajane Aur Najayez 
Rasmo Riwaj Ke Saath Nikah Kiya Hai To Uske Liye Ye Sab 
Baatein Kehna Mazaaq Kame Ke Barabar Hoga 

Aapne Naqdi, Jahez Le Kar Nikah Kiya, Baaje Bajaye, 
Aatishbazi Ki, Fuzool Kharchi Ki Aur Bepardagi Ko Nazar 
Andaaz Kiya Phir Pehli Raat Mein Biwi Ke Saamne Ye 
Baatein Kama Bilkul Match Nahin Karengi 
Agar Aapne Sharayi Tariqe Se Nikah Na Kar Ke Khurafaat 
Ko Gale Lagaya Hai To Ab Aap Ki Jaan Chhutne Nahin 
Waali Kyunki Aap Apni Shakhsiyat Zaahir Kar Chuke Hain 

Ye Tariqa Jo Hum Bayaan Kar Rahe Hain, Ye Tabhi Match 
Karega Jab Aap Sharayi Tariqe Se Nikah Karenge Aur Ye 
Bhi Zaroori Hai Ke Nikah Se Pehle Bhi Aapne Ladki Se 
Mulaqatein Aur Baatein Na Ki Ho 

Ab Baari Aati Hai Biwi Ke Saath Namaz Padhne Aur Uske 
Baalo Ko Pakad Kar Dua Padhne Ki To Aapko Dua Yaad 
Rakhni Hai Taaki Kitab Dekh Kar Padhne Ki Naubat Na 
Aaye Aur Namaz Ke Liye Taharat Bhi Zaroori Hai Lihaza Ise 
Pehle Se Zahan Mein Rakhein 

Phir Shauhar Biwi Se Kahe Ke Aaiye Hum Allah Ta'ala Ka 
Shukr Ada Karne Ke Liye Do Rakat Namaz Padhte Hain 





23 


SEX KNOWLEDGE 


Uske Baad Wuzu Karein Phir Do Rakat Namaz Shukrane Ki 
Niyyat Se Padhein 

Ye Namaz Ek Riwayat Ke Mutabiq Shauhar Aur Biwi Ke 
Darmiyan Muhabbat Mein Izafe Ka Sabab Bhi Banegi (Insha 
Allah) 

Hazrate Abdullah Bin Mas'ood Se Ek Shakhs Ne Arz Kiya 
Ke Maine Ek Jawan Ladki Se Nikah Kiya Hai Par Mujhe 
Andesha Hai Ke Wo Mujhe Pasand Nahin Karegi To Aap Ne 
Farmaya Ke Muhabbato Ulfat Allah Ki Taraf Se Hai Aur 
Nafrat Shaitan Ki Taraf Se Lihaza Jab Turn Apni Biwi Ke 
Paas Jaao To Sabse Pehle Usse Kaho Ke Tumhare Pichhe Do 
Rakat Namaz Padhe, Insha Allah Turn Use Muhabbat Karne 
Waali Aur Wafa Karne Waali Paaoge 


Namaz Padhne Ke Baad Jab Bistar Par Jaaye To Shauhar Ke 
Liye Ek Khaas Dua Ka Zikr Hadees Mein Milta Hai Jise 
Padhne Ka Tariqa Ye Hai Ke Biwi Ki Peshani (Aage Sar) Ke 
Thode Se Baal Apne Daayein Haath Se Pakde Aur Dua Padhe 

Khayaal Rahe Ke Pehle Biwi Ko Ye Bata Dein Ke Hadees 
Mein Aaya Hai Ke Shadi Ki Pehli Raat Shauhar Apni Biwi 
Ki Peshani Ke Baal Pakad Kar Dua Kare Warna Hoga Ye Ke 
Agar Use Is Ka Ilm Na Hua To Ye Bhi Samajh Sakti Hai Ke 
Aap Use Apna Ghulam Banane Ke Liye Jhaad Phoonk Kar 
Rahe Hain 

Agar Use Ilm Ho To Bhi Bata Dein Warna Is Tarah Bina 
Bataye Achanak Baal Pakadne Se Ho Sakta Hai Wo Ajeeb 
Mahsoos Kare 

Baal Pakadne Ka Matlab Ye Nahin Hai Ke Bahut Zyada Baal 
Pakde Jaayein Balki Thode Se Baalo Ko Haatho Se Pakad 
Kar Dua Padhni Hai 


Dulhan Ke Baalo Ko Pakad Kar Dulha Ye Dua Padhe: 




pp p u) 




fa 


Is Dua Ka Zikr Abu Dawood (2160) Mein Hai Aur Iska 
Tarjuma Ye Hai Ke : 

"Aye Allah Main Tujhse Iski (Apni Biwi Ki) Bhalayi Aur 
Khairo Barkat Maangta Hoon Aur Iski Fitri Aadato Ki 
Bhalayi Chahta Hoon Aur Panaah Chahta Hoon Iske Akhlaq 

Wa Aadaat Ke Shar Se" 

Is Dua Ki Barkat Se Bhi Miya Biwi Ke Darmiyan Muhabbat 
Mein Izafa Hoga 

Is Dua Ko Padhne Ke Baad Bismillah Shareef Padhein Aur 
Phir Apni Biwi Ke Dono Rukhsaro Par Haath Rakhein Ke 
Ungliya Kaano Par Ho Aur Peshani Ko Bosa (Kiss) Dein 
Kaha Jaata Hai Ke Insan Ke Kiye Gaye Har Amal Se Koi Na 
Koi Farq Padta Hai Aur Kabhi Kabhi Chhoti Chhoti Baatein 

Bada Asar Karti Hain To Ye Peahani Ko Bosa Dena Aapke 
Nazdeek Uski Ahmiyat Aur Muhabbat Ko Zaahir Karta Hai 
Aur Isse Ek Fayeda Ye Hai Ke Ladki Mahsoos Karti Hai Ke 
Aap Uska Khayaal (Care) Karte Hain Phir Ye Bhi Hai Ke 
Aaghaz Ek Aise Tariqe Se Hota Hai Jo Achha Maloom Hota 
Hai Warna Jaldbazi Mein Seedhe Jima Ki Koshish Sahih 
Nahin Hai 

Peshani Ko Bosa Dene Ke Baad Apna Chehra Bilkul Uske 
Chehre Ke Muqabil Laayein Aur Phir Boso Kinaar (Kiss & 
Seduce) Karein Yaani Lipatna Aur Bose Lena 

Biwi Ke Saath Jima Mein Jaldi Na Kare Kyunki Aurat Ke 
Andar Mard Se Zyada Shehwat Hoti Hai Lihaza Sirf Apni 
Shehwat Ko Khatm Kar Ke Ye Samajhna Ke Aurat Ki Haajat 
Bhi Poori Ho Gayi Sahih Nahin Hai 

Pehle Boso Kinaar Ko Kuchh Der Tak Jaari Rakhe Taaki 
Aurat Par Bhi Shehwat Ka Ghalaba Ho Jaaye Aur Phir Jima 
Kare Taaki Dono Ko Taskeen Haasil Ho Sake 

Ab Ho Sakta Hai Zahan Mein Sawal Aaye Ke Humein Kaise 
Pata Chat Sakta Hai Ke Aurat Bhi Tayyar Ho Chuki Hai To 
Kitabo Mein Jis Tarah Bayaan Kiya Gaya Hai Use Padh Kar 
Aasani Se Samjha Ja Sakta Hai Ke Jab Aurat Ki Saansein Tez 
Ho Jaayein Phir Uski Aawaz Aur Uske Jismani Aaza (Body 
Parts) Ki Harkat Aur Phir Us Ka Mard Ko Apni Taraf 
Kheenchna, Ye Baatein Kaafi Hain Andaza Lagane Ke Liye 

Imam Ghazali Rahimahullahu Ta’ala Ne Ek Riwayat Naqal 
Ki Hai Ke Mard Apni Aurato Par Jaanwaro Ki Tarah Na Gire 
Balki Sohbat Se Pehle Qasid Hota Hai Aur Qasid Boso 
Kinaar Hai 

(cjU 'L-U) 

H 


Boso Kinaar Ke Baad Jab Ye Lage Ke Aurat Par Shehwat Ka 
Ghalaba Ho Chuka Hai To Sharmgah Kholein Aur Apne Aale 
(Penis) Ko Apni Biwi Ke Farj (Vagina) Mein Dakhil Karein 
Aur Is Mein Bhi Jaldbazi Na Karein Warna Ye Jima Bajaye 
Tazgi Aur Sukoon Ka Sabab Banne Ke Takleef Ka Sabab 
Ban Sakta Hai Lihaza Ek Dusre Ka Khayaal Rakhte Huye 
Ahista Se Dakhil Karne Ki Koshish Karein Phir Harkat Dein 

Ek Dua Humne Bayaan Ki Jise Sirf Pehli Raat Padhna Hai 
Aur Ek Dua Ye Hai Jise Jima Se Pehle Padhna Hai Aur Jab 
Bhi Sohbat Karein, Ye Dua Padhein 



(2161 jj!) 

"Allah Ke Naam Se Shuru, Aye Allah Hum Ko Shaitan Se 
Bacha Aur Us Awlaad Ko Bhi Jo Tu Humein Ata Kare" 
(Bukhari, Abu Dawood, Muslim) 

Is Dua Ki Barkat Se Paida Hone Waali Awlaad Ko Shaitan 
Nuqsan Nahin Pahuncha Sakega 

Ulama Ne Iski Sharah Mein Ye Bhi Likha Hai Ke Agar Koi 
Ye Dua Na Padhe To Paida Hone Waali Awlaad Nafarman, 
Buri Khaslato Waali Aur Be Ghairat Paida Hoti Hai 

Ye Bhi Kitabo Mein Maujood Hai Ke Agar Ye Dua Na 
Padhein To Shaitan Sharmgah Se Lipat Jaata Hai Aur Phir Isi 
Ka Asar Aane Waali Naslo Par Padta Hai, Ye Dua Padhna 
Koi Bahut Bada Kaam Nahin Hai Par Ise Na Padhne Se Jin 
Nuqsanat Ka Zikr Kiya Gaya Hai Wo Waqayi Bahut Bade 
Hain Lihaza Shadi Se Pehle Zaroori Hai Ke Is Dua Ko Aur 
Dusri Duao Ko Aur Zaroori Masail Ko Seekhein 

Ab Ek Baat Aati Hai Ke Jima Karte Waqt Kaifyat Kya Honi 
Chahiye Yaani Khade Ho Kar Ya Baith Kar Ya Let Kar Ya 
Phir Kisi Aur Kaifyat Par To Jaan Lijiye Ke In Mein Se Kisi 
Ko Bhi Najayezo Haraam Qaraar Nahin Diya Gaya Hai Haan 
Ye Zaroor Hai Ke In Mein Se Baaz Suratein Jismani Taur Par 
Nuqsandeh Saabit Ho Sakti Hain 

Kabhi Kabhi Jaayez Cheezo Se Bhi Parhez Kiya Jaata Hai 
Lihaza Agarche In Mein Koi Tariqa Najayezo Haraam Nahin 
Par Behtar Ye Hai Ke Let Kar Jima Kiya Jaaye Aur Is Mein 
Bhi Kaifyat Ye Ho Ke Aurat Chit (Peeth Ke Bal Chehre 
Aasman Ki Taraf Kar Ke) Leti Ho Aur Mard Use Upar Se 
Dhaanp Le Phir Aurat Ki Aage Ki Sharmgah Mein Apne Aale 
Ko Dakhil Kare 

Sex Position 

Ye Bhi Aham Topic Hai Ke Jima Karte Waqt Kaifyat Kaisi 
Honi Chahiye Yaani Kis Haalat Mein Jima Kiya Jaaye 

Hum Pehle Hi Bayaan Kar Chuke Hain Ke Is Mein Khade Ho 
Kar, Baith Kar, Let Kar Ya Karwat Waghaira Par Kama Koi 
Bhi Tariqa Najayezo Haraam Nahin Hai Par Do Baatein Jaan 
Lena Zaroori Hai: 

(1) Aisi Kaifyat Na Ho Ke Kisi Ko Takleef Ho 

(2) Aisi Kaifiyat Na Ho Ke Jisse Tabiyat Aur Sihhat Par 
Manfi Asaraat (Side Effects) Murattab Ho'n 

Ab Agar Dekha Jaaye To Sab Se Behtar Tariqa Ye Hai Ke 
Aurat Chit (Chehra Aasman Ki Taraf Kar Ke) Leti Ho Aur 
Mard Uske Upar Pat (Yaani Chehra Uski Taraf Kar Ke) Leta 
Ho Aur Use Dhaanp Le Aur Phir Aurat Ki Taangein Halki 
Uthi Huyi Ho To Ye Tariqa Sabse Behtar Hai 
Ye Tariqa Fitri (Natural) Bhi Hai, Tamam Haiwanaat Bhi Isi 
Tariqe Ko Apnate Hain Phir Quraane Paak Ki Ek Aayat Ke 
"Mard Ne Jab Aurat Ko Dhaanp Liya To Usko Hamal Reh 
Gaya" Bhi Is Position Ki Taraf Ishara Karti Hai 
Is Tariqe Mein Ek Fayeda Ye Hai Ke Aurat Ko Zyada 
Mashaqqat Nahin Uthani Padti Aur Jab Us Par Mard Ka 
Wazan Padta Hai To Use Lazzat Haasil Hoti Hai 
Iske Ilawa Jo Tariqe Hain Un Mein Kuchh Na Kuchh Nuqsan 
Hai Maslan Ek Tariqa Ye Hai Jise Sab Se Bura Likha Gaya 
Hai Ke Mard Chit Leta Ho Aur Aurat Us Ke Upar Baithe To 

Is Mein Jab Mani Kharij Hogi To Wo Waapas Mard Ki 
Sharmgah Ki Taraf Aayegi Aur Ye Beemariyo Ka Sabab 
Banegi 

Agar Jima (Sex) Karne Ke Liye Koi Aur Kaifiyat (Position) 
Apnayi Jaaye To Wo Hay a Ke Bhi Khilaf Hogi Maslan Agar 
Khade Khade Kiya Jaaye To Parde Ka Ehtimam Achhi Tarah 
Nahin Ho Sakega 

Let Kar Jo Tariqa Bayaan Kiya Gaya Us Mein Ek Chadar 
Upar Se Odh Li Jaaye To Parda Bhi Ho Jayega Aur Yahi 
Hay a Ka Taqaza Hai Warna Jaanwaro Ki Tarah Bilkul 
Barhana (Nange) Ho Kar Jima Kama Sahih Nahin Hai 


Hadees Mein Bhi Sohbat Ke Waqt Kapde Se Parda Karne Ka 
Hukm Diya Gaya Hai Aur Aala Hazrat Likhte Hain Ke Agar 
Barhana Sohbat Ki Jaaye To Awlaad Ke Be Haya Paida Hone 
Ka Khauf Hai 


(46</<9£^rU(J;i>) 


Jo Padhe Likhe Deendar Log Hain Wo Kabhi Ye Pasand 
Nahin Karenge Ke Barhana Jima Kiya Jaaye Ya Khade 
Khade Jima Kiya Jaaye 

Ye To Aaj Kal Naujawano Mein Filmo Dramo Ka Asar Hai 
Ke Ladke To Ladke Ab Ladkiyo Mein Bhi Haya Naam Ki 
Cheez Nahin Dikhti 

Pehle Zamane Ke Log Agarche Kam Padhe Likhe Hote The 
Par Wo Bhi Barhana Ya Khade Khade Sohbat Karne Ko 
Achha Nahin Samajhte The 

Sex Time (Jima Ke Liye Waqt) 

Jima (Sex) Ke Liye Koi Waqt Muqarrar Nahin Kiya Gaya Hai 
Yaani Jab Sahulat Ho Tab Kar Sakte Hain 
Sahulat Ka Matlab Ye Ke Parde Ka Ehtimam Achhi Tarah 
Ho Sake Aur Jima Ke Baad Ghusl Waghaira Ka Intezam Ho 
Taaki Koi Namaz Qaza Na Ho 

Beshtar Log Raat Ko Hi Pasand Karte Hain Aur Behtar Bhi 
Yahi Hai 

Raat Mein Jima Ke Liye Durust Waqt Raat Ka Aakhiri Hissa 
Hai 

Raat Ke Shuru Hisse Mein Pet Bhara Hua Hota Hai Aur Aise 
Mein Jima Kama Achha Nahin Hai 

Raat Ke Shuru Hisse Mein Jima Karne Ke Baad Poori Raat 
Napaaki Ki Haalat Mein Sona Pad Sakta Hai Aur Ye Bhi 
Achha Nahin Hai Lihaza Behtar Ke Raat Ke Aakhiri Hisse 
Mein Jima Kiya Jaaye 

Aaj Kal Ghusl Khaane (Bathrooms) Kamro Se Jude Huye 
(Attached) Banaye Jaate Hain Aur Saath Mein Aise Aalaat 
Nikal Gaye Hain Ke Bas Ungli Rakhte Hi Garam Thanda Har 
Tarah Ka Paani Minto Mein Haazir Ho Jaata Hai To Raat 
Mein Ghusl Karne Mein Koi Pareshani Nahin Hai Lihaza 
Aise Mein Raat Ko Jima Kama Hi Behtar Hai Aur Agar Aisa 
Ho Ke Jima Ke Baad Ghusl Ka Intezam Na Ho Aur Fajr Ki 
Namaz Qaza Ho Jaaye To Ye Durust Nahin Aur Aisi Surat 
Mein Jima Ke Liye Koi Dusra Waqt Apnaya Jaaye Maslan 
Fajar Ke Baad Ya Din Mein Taaki Namaz Qaza Na Ho 

Agar Thand Ka Mausam Hai Aur Maloom Hai Ke Raat Mein 
Jima Ke Baad Fajr Ke Waqt Ghusl Ka Intezam Na Ho Sakega 
To Aise Mein Namaz Qaza Kama Jaayez Nahin Hai Lihaza 
Chahiye Ke Din Mein Jima Karein 

Jima Ke Baad Biwi Se Fauran Alag Ho Jaana Durust Nahin 
Hai 

Jab Mard Ki Mani Aurat Ki Sharmgah Mein Girti Hai To Use 
Lazzat Haasil Hoti Hai 

Mani Ke Nikalne Ke Baad Bhi Thodi Der Tak Alag Nahin 
Hona Chahiye Taaki Aurat Bhi Apni Haajat Poori Kar Le 
Sirf Apni Shehwat Ko Khatm Kar Lena Aur Alag Ho Jaana 
Biwi Ko Chidchida Bana Deta Hai 

Wo Agarche Bayaan Na Kare Par Use Isse Takleef Hoti Hai 

Imam Ghazali Ek Riwayat Naqal Karte Hain Ke Mard Ki 
Kamzori Ki Ye Nishani Hai Ke Bina Boso Kinar (Without 
Kiss And Seducing) Jima Karne Lage Aur Jab Inzaal Ho 
Jaaye (Yaani Mani Nikal Jaaye) To Sabr Na Kar Sake Aur 
Fauran Alag Ho Jaaye Ke Isse Aurat Ki Haajat Poori Nahin 
Hoti 

Agar Pehli Raat Ho Aur Shauhar Jima Ke Baad Fauran Alag 

Ho Jaaye To Zaahir Si Baat Hai Ke Aurat Apne Aapko Akela 

Aur Ajnabi Jaisa Mahsoos Kar Sakti Hai 

Shauhar Aur Biwi Ka Rishta Bada Pyara Rishta Hai Lihaza 

Har Mamie Mein Ek Dusre Ka Khayaal Rakhna Chahiye 

Jima Ke Mamie Mein Bhi Ek Dusre Ki Haajat Ko Samajhna 

Chahiye 

Agar Shauhar Apni Biwi Ko Bulaye To Use Inkar Nahin 
Kama Chahiye Aur Biwi Ki Haajat Ka Bhi Khayaal Rakhna 
Chahiye, Aisa Na Karein Ke Ibadaat Aur Dusre Kaamo Mein 
Masroof Rahein Aur Idhar Biwi Apni Khwahish Ko Apne 
Andar Daba Kar Zindagi Guzaar Rahi Ho 


Jima Kitne Dino Par Karein? 

Ye Mauzu Bhi Aham Hai Ke Jima (Sex) Kitne Waqfe Ke 
Baad Kiya Jaaye 

Aasani Se Samjhein To Koi Bhi Cheez Na Zyada Kam Achhi 
Hai Aur Na Bahut Zyada Yaani Beech Mein Rehna Chahiye 
Ab Nayi Nayi Shadi Ke Baad Aksar Naujawano Mein Chunki 
Jazbaat Zyada Hote Hain To Rozana Balki Ek Din Mein Hi 
Do Teen Martaba Jima Karte Hain Jo Ke Sahih Nahin Hai, 
Iske Kayi Nuqsanaat Hain 

Mani Ka Nikalna Jism Se Zaroori Hai Par Zyada Nikalna 
Nuqsandeh Hai 

Ise Roghane Hayaat Kaha Jaata Hai Yaani Zindagi Ki 
Shamma Isi Se Raushan Hai 

Iske Nikalne Se Jo Kamzori Mahsoos Hoti Hai Usse Andaza 
Lagaya Ja Sakta Hai Ke Kasrat Se Nikalne Se Jism Par Kya 
Asaraat Pad Sakte Hain 

Kasrat Se Jima Karne Waalo Ko Kayi Beemariyo Aur Saath 
Hi Saath Taharat Ke Masail Se Bhi Do Chaar Hona Padta Hai 
Yaani Jab Koi Kasrat Se Jima Karta Hai To Paaki Napaaki 
Mein Shubha (Confused) Hota Hai Aur Kamzori Ke Saath 
Saath Kayi Beemariya Uske Gale Pad Jaati Hain 

Dimagh Ka Kamzor Hona, Ghutno Aur Jodo Ka Dard, 
Jismani Kamzori, Aankho Ka Kamzor Ho Jaana Aur Bhi 
Kayi Tarah Ki Pareshaniya Saamne Aati Hain 
Har Kisi Ke Liye Ek Jaisa Waqt Tay Nahin Kiya Ja Sakta Ke 
Hafte Mein Ek Din Jima Kama Chahiye Ya 10 Din Ke Baad 
Ya 15 Ya 20 Balki Har Insan Ki Tabiyat, Uski Shehwat Aur 
Jismani Quwwat Alag Alag Hai Lihaza Is Mein Har Kisi Ko 
Chahiye Ke Apne Hisaab Se Andaza Lagaye 

Is Mein Aurat Ki Khwahish Ko Bhi Madde Nazar Rakhna 
Hoga Matlab Aisa Na Ho Ke Aapko Jima Ki Khwahish Nahin 
Par Shayad Aurat Ko Ho To Agar Aap Aisi Surat Mein Jima 
Na Karein To Ye Aurat Ke Saath Na Insafi Hogi Balki Baaz 
Awqaat Isi Wajah Se Aurat Ki Nazar Dusro Ki Taraf Uth'ti 
Hai 

Haan Is Ka Khayaal Zaroor Rakhein Ke Zaroorat Se Zyada 
Jima Na Karein Kyunki Iske Kayi Nuqsanat Hain 

Wo Kehte Hain Ke Kisi Hakeem Se Sawal Hua Ke Aurat Ke 
Paas Saal Mein Kitni Martaba Jaana Chahiye To Jawab Mila 
Ke Ek Martaba! 

Puchhne Waale Naujawan Ne Kaha Ke Ye To Sabr Se Baahar 
Hai Phir Jawab Mila Ke 6 Mahine Mein Ek Baar To Kaha Ke 
Ye Bhi Bada Mushkil Hai 

Phir Jawab Mila Ke Ye Maut Ka Kuwaan Hai Lihaza Jab 
Chahe Chhalaang Laga Lo 

Ek Aur Hakeem Se Sawal Hua Ke Hafte Mein Kitni Martaba 
Jima Kiya Jaaye? 

Kaha Ke Ek Hafte Mein Bas Ek Baar To Puchhne Waale Ne 
Kaha Ke Ek Kyun? Isse Zyada Kyun Nahin? 

Hakeem Ne Jhunjhla Kar Jawab Diya Ke Tumhari Zindagi 
Hai Turn Samjho, Mujhse Kya Puchhte Ho 

Isi Tarah Ek Aur Hakeem Ka Jawab Is Tarah Milta Hai Ke 
Agar Ek Hafte Mein Bhi Ek Baar Se Zyada Jima Kama Hai 
To Sar Par Kafan Baandh Lo! 

Waqayi Kasrat Se Jima Kama Insan Ko Boodha Bana Deta 
Hai Lihaza Zaroorat Ho To Kiya Jaaye Warna Ise Odhna 
Bichhauna Na Banaya Jaaye 

Jumerat Ko Jima Kama Behtar Hai Aur Ise Mustahab Bhi 
Likha Gaya Hai Baaqi Kisi Din Bhi Kar Sakte Hain, Aslan 
Koi Haraj Nahin 

Agar Koi Ek Hi Raat Mein Ek Se Zyada Martaba Jima Kama 
Chahta Hai To Chahiye Ke Beech Mein Itna Waqfa Rakhe 
Ke Jism Ki Hararat (Temperature) Apni (Normal) Haalat 
Mein Aa Jaaye Warna Turant Dobara Jima Kama Sihhat Ke 
Liye Nuqsan Deh Hai 

Beemari Ki Haalat Mein Bhi Jima Se Bachna Chahiye Jaise 
Khansi, Bukhar Waghaira Ho To Theek Hone Tak Jima Na 
Kiya Jaaye 

Maaz Allah Nashe Ki Haalat Mein Jima Kiya To Biwi Se 
Nafrat Aur Awlaad Ke Apaahij Paida Hone Ka Andesha Hai 

Ulama Likhte Hain Ke Agar Ek Raat Mein Hi Dobara Jima 
Kama Ho To Dono Ko Chahiye Ke Wuzu Kar Lein Ya Wuzu 
Na Karein To Sharmgah Ko Dho Kar Achhi Tarah Saaf Kar 
Lein 

Jima Ke Darmiyan Waqfe Ke Talluq Se Jaan Lein Ke Hafte 
Mein Do Baar Se Zyada Hargiz Na Karein Aur Bas Ek Baar 
Mein Iktefa Karein To Behtar Hai 

Sher Jo Jungle Ka Raaja Kehlata Hai Aur Uske Saamne 
Dusre Janwar Dum Nahin Maar Sakte To Uski Taaqat Ka Ek 
Raaz Ye Hai Ke Wo Saal Mein Sherni Ke Paas Jaata Hai Aur 
Jima Ke Baad Do Dino Tak Aaram Karta Hai Phir Chalta Hai 
To Ladkhadata Hai, Isse Andaza Lagayein Ke Kasrat Se Jima 
Kama Kitna Kamzor Kar Sakta Hai 

Imam Suyooti Likhte Hain Ke Kasrat Se Jima Kama Azeem 
Zarar Ka Baayis Hai 

Jima (Sex) Ke Waqt Raushni (Light) 

Jima Karte Waqt Zyada Raushni Ka Hona Achha Nahin Hai 
Maslan Aaj Kal Jis Tarah Ke Aalaat Raushni Ke Liye Aa 
Gaye Hain Ke Raat Ke Andhere Mein Bhi Din Jaisi Raushni 
Kar Dete Hain To Jima Ke Waqt Inka Istemal Sahih Nahin 
Hai 

Is Mein Ek Kharabi To Ye Hai Ke Ye Haya Ke Khilaf Hai 
Yaani Jab Zyada Raushni Hogi To Parda Zyada Nahin Hoga 
Aur Dusri Baat Ye Ke Insani Fitrat Hai Ke 
"Har Nayi Cheez Lazeez Hoti Hai" 

To Mumkin Hai Ke Zyada Raushni Mein Barhana Ek Dusre 
Ko Dekhne Se Ye Lazzat Aage Kam Pade To Ye Bhi Nuqsan 
Ka Baayis Ban Sakta Hai 

Aaj Kal 4 Shadiyo Ka Riwaaj Bhi Aam Nahin To Phir Is 
Tarah Raushni Mein Barhana Jima Kama Aage Chal Kar 
Maaz Allah Badnigahi Ki Taraf Na Le Jaaye Lihaza Jitni 
Kam Raushni Ho Utna Achha Hai 

Ab Agar Baat Karein Hukm Ki To Biwi Ke Jism Ke Kisi Bhi 
Hisse Ko Dekhna Aur Chhuna Jaayez Hai Aur Isi Tarah Biwi 
Ke Liye Shauhar Ka Jism Ke Kisi Bhi Hisse Ko Dekhna Aur 
Chhuna Jaayez Hai 

Behtar Yahi Hai Ke Raushni Bilkul Kam Ho Aur Purane 
Zamane Ke Log Bhi Isi Ko Pasand Karte The Jaisa Ke Zaahir 
Hai 

Ye To Aaj Kal Gandi Filmo Aur Web Series Waghaira Ne 
Ajeeb Ajeeb Tariqe Naujawano Ko Sikha Diye Hain Jinke 
Mutalliq Sawalaat Aate Rehte Hain 

Jima (Sex) Ke Darmiyan Baatein 

Ye Aam Samajh Mein Aane Waali Baat Hai Ke Jima Karte 

Huye Baatein Kama Sahih Nahin Hai 

Matlab Baat Karne Ka Mauqa Aur Mehal Hota Hai 

Jima Ke Waqt Ghair Zaroori Aur Fahash Baatein Kama 

Behayai Hai 

Zaroorat Ke Tehat Kuchh Kehna Ho To Keh Sakte Hain 
Magar Kahani Le Kar Baith Jaana Ek Ajeeb Harkat Hai 
Jima Ke Darmiyan Baatein Karne Waalo Ke Baare Mein 
Likha Gaya Hai Ke Unki Awlaad Ke Goonge Hone Ka 
Andesha Hai Lihaza Parhez Kama Chahiye 

Shehwat Ki Haalat Mein, Ghusse Ki Haalat Mein Aur Nashe 
Ki Haalat Mein Insan Ki Aql Apni Asli (Normal) Haalat 
Mein Nahin Hoti Balki Ek Alag Kaifyat Hoti Hai Aur Ek 
Junoon Hota Hai To Aise Mein Ki Gayi Baatein Aksar Be 
Matlab Ki Hoti Hain Jo Insan Ke Waqaar Ko Gira Deti Hain 

Jima Ke Pehle Baatein Kama, Khelna, Chhed Chhaad Kama 
Aur Boso Kinaar Kama Behtar Hai 

Phir Jima Ke Waqt Pur Waqaar Rehna Chahiye Yaani Aisi 
Harkat Na Karein Jo Jaldbazi Ya Behayai Par Mushtamil Ho 

Ek Mard Jab Shehwat Mein Apne Jazbaat Par Qaabu Nahin 
Rakh Paata Aur Aurat Ke Saamne Aisi Waisi Harkatein Karta 
Hai To Us Ka Rob Aur Dabdaba Jo Ek Mard Ka Hona 
Chahiye Wo Baaqi Nahin Reh Paata 

Aurat Kya Kare? 

Aurat Par Waise To Hay a Ghalib Rehti Hai Par Aaj Kal Jis 
Tarah Fashion, Aazadi Aur Masti Waghaira Ke Naam Par 
Behayai Ko Aam Kiya Ja Raha Hai Wo Qabile Afsos Hai 

Aurat Mein Sabse Khubsoorat Cheez Uski Hay a Hai 
Agar Wo Behayai Par Maaz Allah Utar Aaye To Uski Izzat 
Baaqi Nahin Rehti Aur Har Jagah Ruswa Hona Padta Hai 
Kehte Hain Aurat Aisa Bole Ke Bas Shauhar Sun Paaye 
Yaani Uski Aawaz Ghar Se Baahar To Door Ghar Waale Bhi 
Jaldi Na Sunein 

Agar Aurat Mardo Ke Muqabil Aane Ke Chakkar Mein Apni 
Hay a Ko Baala -e- Taaq Rakh Dein To Phir Un Mein Wo 
Khubsoorati Baaqi Nahin Rehti, Unka Husn Agarche 
Aasman Chhu Raha Ho Par Khubsoorati Zameen Par Aa Jaati 
Hai 

Batane Ka Maqsad Ye Hai Ke Aurat Ko Chahiye Ke Haya 
Ka Daaman Na Chhode 

Pehli Raat Ho Ya Phir Koi Aur Waqt, 

Jima Ke Waqt Ya Aam Halaat Mein, Har Jagah Aurat Ko Ye 
Khayaal Rakhna Chahiye Ke Wo Aurat Hai, Mard Nahin Aur 
Aurato Ki Tarah Rehna Hi Uske Haq Mein Behtar Hai 

Biwi Shauhar Ke Bulane Par Mana Na Kare 

Jahan Humne Ye Bayaan Kiya Ke Mardo Ko Aurato Ki 
Khwahish Ko Madde Nazar Rakhna Chahiye Aur Agarche 
Khud Ko Khwahish Na Ho Phir Bhi Aurat Ke Saath Jima 
Kama Chahiye To Ye Bhi Bayaan Kama Aurato Ke Liye 
Zaroori Samajhte Hain Ke Agarche Aurat Ko Khwahish Na 
Ho Par Agar Mard Use Bistar Par Bulaye To Mana Nahin 
Kama Chahiye 

Bukhari Shareef Ki Hadees Hai Nabiye Kareem Sallallaho 
Ta'ala Alaihi Wasallam Ne Irshad Farmaya Ke Jab Mard 
Apni Biwi Ko Apne Bistar Par Bulaye Aur Wo Inkar Kar De 
To Subah Tak Firishte Us Par Lanat Karte Rehte Hain 
(Bukhari:5193) 

Iske Baad Waali Riwayat Mein Hai Ke Firishte Us Par Lanat 
Karte Rehte Hain Yahan Tak Ke Wo Apne Shauhar Ke Paas 
Laut Na Aaye 
(Bukhari:5194) 

Agar Koi Sharayi Wajah Na Ho To Aurat Ko Mana Nahin 
Kama Chahiye 

Mard Ko Agar Khwahish Hai Aur Wo Jaayez Tariqe Se Poori 
Kama Chahta Hai Phir Use Roka Jaaye To Mumkin Hai Ke 
Wo Najayez Tariqe Ko Apna Baithe Aur Iska Gunah Us Par 
To Hoga Par Saath Mein Aurat Bhi Gunahgar Hogi Jaisa Ke 
Hadees Mein Irshad Hua 

Agar Koi Sharayi Wajah Hai To Aurat Par Laazim Hai Ke 
Mard Ko Apne Qareeb Na Aane De Maslan Haiz Ke Ayyam 
Mein Ke Is Mein Sohbat Jaayez Nahin 

Bas Aise Hi Chhoti Chhoti Baato Ki Wajah Se Agar Koi Biwi 
Apne Shauhar Ko Hambistari Se Mana Kare To Us Par 
Firishto Ki Lanat To Hogi Hi Saath Mein Shauhar Par Iska 
Aisa Asar Pad Sakta Hai Ke Wo Chidchida Ho Jaaye Aur Phir 
Maaz Allah Wo Badnigahi Aur Zina Mein Mubtala Ho Jaaye 

Paako Hind Mein Chaar Biwiyo Ka To Naam Hi Lena Jurm 
Hai, Aise Mein Ek Hi Biwi Se Har Mard Ko Apni Zarooriyaat 
Poori Kami Padti Hain Aur Is Mein Pareshaniyo Ka Aana 
Yaqeeni Hai 

Ek Hi Biwi Hoti Hai To Uske Nakhre Bhi Zyada Hote Hain 
Ke Use Maloom Hota Hai Ke Agar Main Nahin To Kaun? 
Par Is Akad Mein Baaz Auratein Apne Shauhar Se Haath Dho 
Baithti Hain Aur Aisa Bhi Hota Hai Ke Shauhar Apni Biwi 
Ke Ilm Mein Laaye Baghair Bahut Kuchh Kar Jaata Hai 

Ye Sab Batane Ka Maqsad Jaan Lein Ke Shauhar Ko Mana 
Kama Kayi Nuqsanaat Ka Baayis Ban Sakta Hai 
Shauhar Ko Bhi Chahiye Ke Sharayi Masail Ko Samajhte 
Huye Chalein 

Agar Ek Dusre Ki Zaroorat Ko Na Samjha Jaaye To Phir 
Saath Rehna Mushkil Ho Jaata Hai Aur Phir Ladayi Jhagde, 
Na Ittefaqi Aur Phir Talaq Tak Naubat Aa Jaati Hai 

Mushtzani (Masturbation) 

Mushtzani Yaani Haath Se Mani Nikaal Kar Taskeen Haasil 
Kama 

Ye Bilkul Najayez Aur Gunaah Ka Kaam Hai 
Shahwat Ka Ghalaba Ho To Taskeen Ke Liye Shauhar Biwi 
Ka Rishta Banaya Gaya Hai Ke Jaayez Tariqe Se Shahwat Ko 
Kam Kiya Ja Sake 

Umr Par Shadi Na Hone Ki Wajah Se Naujawano Ki Ek Badi 
Tadaad Is Mein Mulawwis Hai! 

Nikah Ko Is Qadr Mushkil Bana Diya Gaya Hai Ke Isse 
Bachna Daure Haazir Mein Bahut Mushkil Hai 
Upar Se Internet Ke Zariye Barhana (Nangi) Tasveerein Aur 
Gandi Videos Bilkul Aam Ho Chuki Hain Ke Koi Bhi Kahin 
Se Bhi Download Kar Ke Dekhta Hai Phir Shahwat Bhadak 
Uthne Par Wo Koi Zariya Talash Karta Hai Aur Mushtzani 
Ek Aisa Zariya Nazar Aata Hai Ke Bina Zyada Mashaqqat 
Uthaye Wo Apni Shehwat Ko Kam Kar Leta Hai 

Hadees Mein Aise Logon Par Lanat Aayi Hai Jo Mushtzani 
Karte Hain 

Ulama Ne Ise Haraam Likha Hai 

Allama Mufti Waqaruddin Rahimahullahu Ta'ala Likhte Hain 
Ke Mushtzani Haraam Hai! 

Durre Mukhtar Mein Hai Ke Ye Makroohe Tehreemi Hai Aur 
Hadees Mein Aisa Karne Waalo Ko Maloon Kaha Gaya Hai 

(125 

Mushtzani (Masturbation) Kab Jaayez Hai? 

Kuchh Log Mutlaqan Keh Dete Hain Ke Mushtzani Jaayez 
Hai! 

Kayi Logon Se Aisa Sunne Ko Mila Ke Is Mein Koi Haraj 
Nahin Par Mas'ala Is Tarah Nahin Hai 

Allama Mufti Muhammad Ismayeel Husain Noorani Likhte 
Hain Ke : 

Jis Shakhs Ke Paas Nikah Karne Ke Wasail Aur Qudrat 
Maujood Ho (Yaani Nikah Kar Sakta Ho) To Uske Liye 
Mahaz Husool -e- Lazzat Aur Qaza -e- Shehwat Ke Liye 
Mushtzani Kama Makroohe Tehreemi (Haraam Ke Qareeb 
Gunaah) Hai Aur Agar Nikah Karne Ke Asbaab Aur Wasail 
Maujood Na Ho Ya Ho Par Fil Faur Nikah Na Kar Sakta Ho 
(Yaani Koi Rukawat Ho Ke Nikah Ki Tarkeeb Na Ban Sake) 
Aur Dusri Janib Shehwat Ka Ghalaba Bhi Ho Jisse Kaamo 
Mein Khalal Aata Ho Aur Agar Aisi Haalat Mein Koi Qaza - 
e- Shehwat Ke Liye Mushtzani Kare To Ulama Ne Likha Hai 
Ke ’’Ummeed Hai Ke Us Par Wabaal Nahin Hoga" 

Shaarahe Hidaya, Allama Ibne Hummam Likhte Hain Ke : 

(^juJLI! 2**) 4j <wnSUu "y (j! 4J£ (jls 

Yaani Aadmi Par Agar Shehwat Ghalib Ho Aur Wo Use 
Bujhane Ke Liye Aisa Kare To Ummeed Hai Ke Shar’an Us 
Par Giraft Nahin Hogi 


(242</<tfil tfljlJO 

Khayaal Rahe Is Mein Mushtzani Ki Mutlaqan Ijazat Nahin 
Hai Ke Jo Jab Chahe Aur Jitna Chahe Kare Balki Khaas Surat 
Mein Kaha Gaya Ke Ummeed Hai Us Par Wabaal Na Hoga 
Aur Iski Mazeed Tafseel Hum Bayaan Karenge 

Mushtzani (Masturbation) Kab Jaayez Hai? 

Hazrat Allama Mufti Waqaruddin Qadri Rahimahullahu 
Ta'ala Likhte Hain Ke : 

Lekin Agar Kisi Par Shehwat Ka Aisa Ghalaba Ho Ke Zina 
Mein Mubtala Hone Ka Andesha Ho Ya Shadi Na Kar Sakta 
Ho Ya Biwi Itni Door Ho Ke Wahan Ja Na Sakta Ho Aisi 
Haalat Mein (Mushtzani Karne Par) Ummeed Hai Ke Aisa 
Karne Waale Par Koi Wabaal Na Hoga 

Durre Mukhtar Mein Hai: 

Yaani Agar Zina Ka Khauf Ho To Aisa Karne Waale Par 
Wabaal Na Hoga 

Shaami Waghaira Ne Bhi Is Par Kaafi Bahas Ki Aur Ye 
Faisla Kiya Ke Agar Gunaah Se Bachne Ke Liye Aisa Karega 
To Gunahgar Nahin Hoga Aur Agar Lazzat (Maze) Ke Liye 
Karega To Gunahgar Hoga 

(Aur Majboori Ki Jo Sooratein Bayaan Ki Gayi Un Mein 
Ummeed Hai Ke Giraft Nahin Hogi) 


(269(/d&<tfj$OI»j) 

Isi Tarah Allama Mufti Zulfiqar Khan Nayeemi Likhte Hain 
Ke : 

Ye Baat Bhi Zahan Nashee Rahe Ke Agar Kisi Shehwat Is 
Hadd Tak Badh Jaaye Ke Zina Mein Mubtala Hone Ka Khauf 
Ho To Ulama Ne Mushtzani Ko Jaayez Qaraar Diya Hai Aur 
Farmaya Hai Ke Ummeed Hai Mawakhaza Na Hoga Jaisa Ke 
Durre Mukhtar Mein Hai: 

Yaani Agarche Haath Se Mani Nikalna Hadees Ke Mutabiq 
Aisa Shakhs Maloon Hai Par Zina Ka Khauf Ho To Ummeed 
Hai Ke Aisa Karne Waale Par Koi Wabaal Na Hoga 

Isi Ke Hashiye Mein Allama Shami Ne Likha Hai Ke Agar 
Shehwat Ka Ghalaba Ho Aur Aisa Kare To Ummeed Hai Ke 
Azaab Nahin Diya Jayega 

Mazeed Likhte Hain : 

Siraaj Mein Hai Ke Agar Mushtzani Ke Zariye Had Se Badhi 
Huyi Aur Dil Ko Behkane Waali Shehwat Se Taskeen 
Maqsood Ho Aur Wo Kunwara Ho, Uski Koi Biwi Aur 
Baandi Na Ho Ya Ho Magar Kisi Uzr Ke Sabab Unse Sohbat 
Nahin Kar Sakta To Faqeeh Abulais Farmate Hain Ke Mujhe 
Ummeed Hai Ke Us Par Koi Wabaal Na Hoga 

Aur Raddul Muhtaar Mein Hai Ke Agar Shehwat Ke Liye 
Mushtzani Kare To Gunahgar Hoga 

Tanveerul Fatawa Mein Hai Ke Baghair Kisi Sharayi Uzr Ke 
Haatho Se Mani Nikalna Najayezo Haraam Hai Ke Huzoor 
Sallallaho Ta'ala Alaihi Wasallam Ne Aise Shakhs Ko 
Maloon Kaha Hai 

Haan Agar Kisi Par Shehwat Ka Aisa Ghalaba Ho Ke Zina 
Mein Mubtala Hone Ka Andesha Ho Aur Shadi Karne Mein 
Koi Rukawat Ho Aur Chahe Shadi Shuda Ho Par Biwi Se 
Door Ho Ya Kisi Wajah Se Sohbat Na Kar Sakta Ho To Aisi 
Surato Mein Kabhi Kabhaar Mushtzani Karega To Ummeed 
Hai Ke Gunahgar Na Hoga Kyunki Ye Sirf Zina Jaise 
Gunaah Se Bachne Ke Liye Kar Raha Hai Aur Agar Maze Ki 
Niyyat Se Karega To Gunahgar Hoga 

(121cA££ &tjf) 

Mushtzani Ke Baare Mein Khulasa Ye Hai Ke: 

(1) Ye Najayez Aur Gunaah Hai, Aisa Karne Waalo Par 
Hadees Mein Laanat Aayi Hai 

(2) Agar Shehwat Zyada Ho, 

Zina Ka Khauf Ho, 

Ghaire Shadi Shuda Ho, 

Ya Biwi Ho Par Kisi Wajah Se Fayeda Nahin Utha Sakta To 
In Surato Mein Mushtzani Ke Baare Mein Ulama Ne Likha 
Hai Ke Agar Kare To Ummeed Hai Gunahgar Nahin Hoga 

(3) Mushtzani Karne Ki Yahan Ijazat To Di Gayi Hai Par Do 
Baatein Zahan Mein Rakhein Ke Jab Zyada Zaroorat Ho Tab 
Karein Aur Ye Ke Yahan Ummeed Hai Gunah Nahin Hoga 
(Lihaza Niyyat Sirf Gunaah Se Bachne Ki Ho) 

(4) Iska Ye Matlab Hargiz Nahin Hai Ke Rozana Mushtzani 
Shuru Kar Di Jaaye, Ye Hargiz Jaayez Nahin Hoga 

(5) Iska Ye Matlab Bhi Nahin Ke Mushtzani Ke Liye Gandi 
Tasveerein Aur Videos Dekhi Jaayein 

Ye Kaam Haraam Hain Aur Is Mein Koi Shak Nahin Lihaza 
Iski Ijazat Hargiz Nahin Ho Sakti 

Ise Zahan Mein Rakhein Ke Aaj Kal Aksar Aisa Hi Hota Hai 
Jaisa Ke Sawalo Se Maloom Hota Hai 

(6) Bila Wajah Sirf Najayez Rasmo Riwaj Ko Beech Mein La 
Kar Shadi Mein Takheer Kama Aur Phir Mushtzani Ki Aadat 
Bana Lena Hargiz Durust Nahin 

Nikah Ki Poori Koshish Karein Aur Waqayi Na Ho To Ye 
Mas’ala Bayaan Kiya Gaya Hai 

(7) Iski Wajah Se Namazein Qaza Na Ho, Ye Haraam Hai 

Sur'at -e- Inzaal (Premature Ejaculation) 

Mani Ka Waqt Se Pehle Nikal Jaana Ya Jaldi Kharij Ho Jaana 
Sur'at -e- Inzaal Kehlata Hai 

Ye Aaj Kal Ek Aam Mas'ala Ban Chuka Hai Aur Har Dusre 
Mard Ko Aisa Lagta Hai Ke Wo Apni Biwi Ki Khwahish 
Poori Nahin Kar Paate Ya Jima Ki Poori Lazzat Haasil Karne 
Mein Ye Cheez Rukawat Banti Hai 

Sabse Pehle Ye Samajhna Zaroori Hai Ke Kya Waqayi 
Aapko Waqt Se Pehle Inzaal Hota Hai Ya Phir Ek Aisa Zahan 
Ban Chuka Hai Ke Aksar Log Aisa Samajh Lete Hain 

Agar Nikah Ke Baad Pehli Raat Ko Aap Aisa Chahte Hain 
Ke Bahut Der Se Inzaal Ho To Jaldi Hone Par Aapko Lagega 
Ke Aap Mein Koi Kami Hai Lihaza Pehli Baar Mein Bahut 
Zyada Waqt Ki Ummeed Rakhna Durust Nahin 

Kyunki Pehli Baar Mein Shehwat Ka Ghalaba Zyada Hota 
Hai Aur Isi Waiah Se Mani Ka Jaldi Nikal Aana Aam Baat 
Hai 

Is Ka Ek Matlab Ye Hai Ke Jima Ka Waqt (Sex Timing) 
Dheere Dheere Badhta Hai 

Achanak Aap Agar Ye Chahein Ke Bahut Zyada Waqt Mile 
To Durust Nahin Aur Iske Liye Phir Dawaiya Istemal Karne 
Mein Bahut Ehtiyat Ki Zaroorat Hai 

Agar Waqt Ki Baat Karein To 1-2 Minute Mein Mani Ka 
Nikal Jaana Sur'at -e- Inzaal Ho Sakta Hai Aur Agar Isse Bhi 
Pehle Nikal Jaaye To Phir Iska Ilaaj Zaroori Hai 

Agar 3 Minute Se Zyada Mein Inzaal Hota Hai To Ye Waqt 
Kam Nahin Hai Aur Aurat Ki Khwahish Bhi Is Mein Aaram 
Se Poori Ho Sakti Hai Jabki Aapne Jima Se Pehle Boso 
Kinaar (Kiss and Seduce) Kiya Ho Yaani Ek Dusre Ko 
Pakadna Aur Dabana Aur Ye Kayi Minutes Tak Hua Ho Phir 
Ye 3 Minutes Ya Isse Zyada Ke Baad Inzaal Ho To Zyada 
Pareshan Hone Aur Apne Zahan Ko Ehsaas -e- Kamtari Ka 
Shikar Hone Dena Durust Nahin Hai 

Ye Waqt Jaisa Ke Humne Bataya Dheere Dheere Badhta Bhi 
Hai Aur Agar Aap Kuchh Ghizaao'n Ka Istemal Karte Hain 
To Wo Bhi Fauri Taur Par Asar Nahin Karti Balki Us Mein 
Bhi Waqt Lagta Hai 

Agar Aap Jaldbazi Mein Koi Qadam Uthate Hain To Thodi 
Der Ke Liye Mumkin Hai Aapko Musbat Nataij (Positive 
Results) Milein Par Baad Mein Iske Manfi Asaraat (Side 
Effects) Bhi Hote Hain Lihaza Is Mein Sabr Ki Zaroorat Bhi 
Hai 

Aap Agar Ek Raat Mein Do Martaba Jima Karte Hain To 
Dusri Martaba Mein Inzaal Pehle Ke Muqabil Der Se Hoga 
Kyunki Shehwat Pehle Mein Zyada Hoti Hai Aur Isi Se 
Andaza Laga Lein Ke Waqt Ke Saath Saath Is Mein Izafa 
Hota Rehta Hai Jabki Koi Beemari Na Ho 

Har Insan Apni Jismani Ke Taaqat Ke Mutabiq Waqt Leta 
Hai 

Kisi Ko 3-4 Minutes Mein Faraghat Haasil Ho Jaati Hai To 
Kisi Ki Mani Kharij Hone Mein 13-15 Minutes Bhi Lag Sakte 
Hain Aur Phir Isse Zyada Ke Liye Log Mukhtalaf Qism Ki 
Dawaiya Istemaal Karte Hain 

Agar Aap Neem Hakeem Ke Chakkar Mein Phans Gaye To 
Aapko Speed, Toofan Ya Lambi Race Ka Ghoda Naami 
Dawaiya Mil Jayengi Aur Ye Asar Andaaz Bhi Hoti Hain 
Yaani Aadhe Ghante Tak Bhi Jima Kiya Ja Sakta Jaisa Ke 
Injections Aur Sprays Bhi Aa Gaye Hain Par Iske Kayi 
Nuqsanaat Hain Jo Baad Mein Dikhayi Dete Hain 

Agar Dawaiyo Ko Chhod Kar Aap Gharelu Koi Tariqa 
Apnate Hain To Nataij Dikhne Mein Kaafi Waqt Lagta Hai 
Hum Dono Aitbar Se Ye Batayenge Ke Kaunsa Tariqa Zyada 
Mahfooz Hai Aur Kin Mein Nuqsanaat Ho Sakte Hain 

Pehle Ye Jaan Lijiye Ke Agar Aap Bina Kisi Dawayi Ya Kisi 
Ilaaj Ke 3 Se 5 Minutes Tak Jima Kar Paate Hain To Phir Inse 
Parhez Karein Aur Ghiza'on Par Tawajjoh Dein Aur Waqt Ke 
Saath Saath Is Miqdaar Mein Izafa Hota Jaayega 

Agar Jaldi Mani Kharij Ho Jaati Hai To Kisi Achhe Aur 
Maahir Hakeem Se Rabta Karein Jo Agarche Aapse Paise Le 
Par Achhi Tarah Aapka Kaam Kare 

Aur Nahin To Jo Gharelu Ilaaj Hum Bayaan Karne Waale 
Hain, Inko Aazma Kar Dekhein 

Bina Dawayi Ya Bina Kisi Ghiza Ka Istemal Kiye Bhi Iske 
Kayi Ilaaj Bayaan Kiye Jaate Hain 

Neem Hakeem Aur Internet Ke Zariye Aapko Kayi Ilaaj 
Sunne Aur Padhne Ko Milenge Jin Mein Se Baaz To Bade 
Ajeebo Ghareeb Hain Maslan Ek Muslim Doctor Jiski Videos 
Hazaaro Log Dekhte Hain Unko Sunna Hua To Kehne Lage 
Ke Iska Aasan Ilaaj Hai Rokne Ki Taaqat Ko Badhana Yaani 
Jab Mani Nikalne Lage To Aap Use Rok Sakein Aur Phir Isse 
Hoga Ye Ke Mani Jaldi Nahin Der Se Niklegi 

Ab Jab Unhone Bayaan Kama Shuru Kiya Ke Ye Rokne Ki 
Taaqat Kaise Badhegi To Kehte Hain Ke Jab Bhi Peshab 
Karne Jaayein To Thoda Sa Karein Phir Rok Lein Aur Upar 
Ki Taraf Kheenchein Aur Phir Thoda Sa Karein Phir Rokein 
Aur Is Tarah Agar Mahine Bhar Kiya Jaaye To Asar Dikhne 
Lagega Ke Aap Mani Ko Bhi Nikalte Waqt Rok Sakenge 

Ye Bada Ajeeb Tariqa Hai Jiska Nuqsan Waazeh Nazar Aata 
Hai 

Peshab Ko Is Tarah Rokna Hargiz Durust Nahin Hai Aur Ye 
Laltu Qism Ki Warzish Hai Jisse Beemariya Paida Hongi Aur 
Kuchh Nahin 

Ek Doctor Ko Sunna Hua Jo Keh Rahe The Ke Mani Ko 
Rokne Ki Taaqat Badhane Ke Liye Is Tarah Warzish Karein 
Ke Apni Ungli Ko Pakhane Ke Maqaam Mein Dakhil Kar Ke 
Use Upar Ki Taraf Kheenchne Ki Koshish Karein! 

^Ji <J*i \SjS y 

Aise Ek Ya Do Nahin Kayi Tariqe Aapko Aaj Kal Neem 
Hakeem Aur Internet Ke Zariye Mil Jayenge Jinka Koi 
Fayeda Nahin Par Nuqsan Zaroor Hai 

Ye Sab Batane Ka Maqsad Hai Ke In Baato Se Bachein 
Warna Phir Aapki Married Life Tabaah Ho Sakti Hai 

Ab Sawal Aata Hai Ke Aakhir Jaldi Mani Na Nikle Iske Liye 
Kya Kiya Jaaye? To Kuchh Aasan Tariqe Ye Hain : 

(1) Khayalaat Ko Aur Jazbaat Ko Qaabu Mein Rakha Jaaye 
Yaani Har Waqt Sirf Inhi Cheezo Ke Baare Mein Sochna 
Insan Ko Hassaas (Sensitive) Bana Deta Hai Aur Mani Jaldi 
Kharij Ho Jaati Hai 

Iske Liye Khud Ko Kaamo Mein Masroof Rakhein Aur 
Kunwaro Ko Chahiye Ke Shadi Se Pehle Mushtzani Se 
Bachein Kyunki Isse Bhi Bahut Farq Padta Hai Aur Shadi 
Shuda Kasrate Jima Se Bachein Yaani Zaroorat Ke Tehat 
Jima Karein 

(2) Gandi Filmein Aur Tasweerein Dekhne Se Bachein Aur 
Poori Koshish Karein Aur Ye Kunware Aur Shadi Shuda 
Dono Ke Liye Hai 

Isse Insan Ke Zahan Par Asar Padta Hai Aur Mani Ke Jaldi 
Kharij Hone Ka Talluq Zahan Se Bhi Hai 

(3) Ek Aasan Tariqa Hai Jise "Stop And Start" Kehte Hain 
Yaani Jima Karte Waqt Beech Beech Mein Ruk Jaayein 
Taaki Mani Jo Nikalne Waali Thi Wo Bhi Ruk Jaaye Aur Phir 
Jima Karein 

Ise Yun Samjhein, Jab Lage Ke Agar Jima Jaari Rakha To 
Mani Nikal Jayegi To Ruk Jaayein Aur Boso Kinaar Karein 
Phir Thodi Hararat Aur Junoon Mein Kami Aane Ke Baad 
Phir Jima Karein To Mani Der Se Kharij Hogi Par Is Tariqe 
Mein Qaabu Paana Thoda Mushkil Hoga Aur Qaabu Paane 
Par Bhi Is Tariqe Se Bahut Zyada Waqt Mil Jaane Ki 
Ummeed Na Karein Ke Is Se Zyada Der Mani Ko Nahin 
Roka Ja Sakta Par Phir Bhi Ek Hadd Tak Kamyaab Hai Aur 
Aasan Hai 

Isse Aurat Ki Haajat Poori Karne Mein Bhi Aasani Hogi Aur 
Dawayi Waghaira Se Bhi Bach Sakenge To Jinke Liye Ye 
Tariqa Mufeed Saabit Ho Jaaye Unhein Mazeed Chakkaro 
Mein Phansne Se Bachna Chahiye 

(4) Dadhi Rakhein, Ji Haan Dadhi Rakhne Se Is Quwwat 
Mein Izafa Hota Hai Aur Kaafi Hadd Tak Isse Aap Fayeda 
Mahsoos Karenge 

(5) Ab Ek Tariqa Hai Dawaiyo Ka Istemal 
Is Mein Ehtiyat Ki Sakht Zaroorat Hai 

Aaj Kal Aisi Aisi Dawaiya Aa Gayi Hain Ke Waqti Taur Par 
Aapko Achha Natija Dikha Sakti Hai Aur Bhi Bahut Jald Par 
Iske Kayi Nuqsanaat Hain 

Aise Aise Sprays, Tablets Aur Injections Waghaira Aa Gaye 
Hain Ke Aadhe Ghante Tak Bhi Jima Kiya Ja Sakta Hai Par 
Iske Side Effects Aur Nuqsanaat Se To Hakeemo Ko Bhi 
Inkaar Nahin Hona Chahiye 

Isliye Behtar Ye Hoga Ke Dawaiyo Se Hattal Imkaan Yaani 
Jahan Tak Ho Sake Bachne Ki Koshish Karein Aur Agar Aisa 
Lagta Hai Ke Aap Aurat Ki Khwahish Ko Poora Nahin Kar 
Paate To Iske Liye : 

Boso Kinaar Zyada Karein, 

Phir Ruk Ruk Kar Jima Karein Aur Ye Jaan Lein Ke Is Mein 
Waqt Lagega, 

Aur Phir Khaane Peene Par Tawajjoh Dein, 

Aur Mani Nikalne Ke Baad Aurat Ke Paas Kuchh Der Ruke 
Rahein, 

Aur Agar In Ke Bawajood Bhi Mani Jald Nikal Aati Ho To 
Phir Kisi Achhe Hakeem Se Rabta Karein Aur Dawaiyo Ka 
Istemal Karein 

Inke Ilawa Chand Kitabo Mein Aapko Ajeebo Ghareeb 
Nuskhe Milenge Ke Lomdi Ki Ponchh To Nar Chhuchhundar 
Ka Chamda, Fulaan Ki Patti To Fulaan Ki Batti Aur Ise 
Kamar Mein Baandh Lijiye Aur Ise Sar Pe Baandh Lijiye...! 

In Sab Nuskho Mein Pad Kar Mamie Ko Mushkil Na Banaya 
Jaaye Balki Aasani Ki Taraf Ruju Karein Jahaan Nataij Agar 
Bahut Zyada Achhe Na Ho To Bhi Mayoosi Haath Nahin 
Aayegi Par Itni Mushkilo Ke Baad Nataij Na Dikhne Par 
Zahni Marz Hi Kaafi Hoga 

Sex Doll And Sex Toys 

Kayi Aisi Cheezein Aaj Kal Aam Ho Rahi Hain Jo Fitrat Ke 
Khilaf Jaane Ka Darwaza Khol Rahi Hain 

Ek Mard Ko Agar Shehwat Ka Ghalaba Hai To Iske Liye 
Nikah Jaisa Pyara Raasta Maujood Hai Aur Allah Ta'ala Ne 
Aurato Ko Banaya Hai Ke Unse Fayeda Uthaya Jaaye Par 
Kuchh Log Bila Kisi Sharayi Uzr Ke Nikah Mein Takheer 
Karte Hain Aur Qaza -e- Shehwat Ke Liye Najayez Kaamo 
Mein Pad Jaate Hain 

Kuchh Aisi Cheezein Aaj Kal Bazaaro Mein Aa Gayi Hai 
Jinhein Log Jismani Taskeen Ke Liye Istemal Karne Lage 
Hain, In Mein Sex Doll, Masturbators Aur Na Jaane Kis Kis 
Tarah Ki Cheezein Shamil Hain 

Ye Sab Kisi Tarah Jaayez Nahin Hai Ke Masnooyi Ladkiya 
Banayi Jaayein Matlab Unke Jism Ki Misl Putla Banaya 
Jaaye Phir Sharmgah Ki Shakl Ke Aalaat Bana Kar Inhein 
Istemal Kiya Jaaye 

Ye Hargiz Munasib Nahin Aur Sharmnaak Bhi Hai 

Allama Mufti Zulfiqar Khan Nayeemi Hafizahullahu Ta'ala 
Sex Doll Ke Mutalliq Fatwa Tehreer Farmate Huye Likhte 
Hain Ke Is Ka Istemal Najayez Hai 

Allah Ta'ala Ne Mard Ki Taskeen Ke Liye Biwi Aur Baandi 
Ko Banaya Hai To Mard Ko In Dono Ke Ilawa Kisi Se 
Fayeda Uthana Jaayez Nahin 





55 


SEX KNOWLEDGE 

Allah Ta’ala Muslim Naujawano Ko In Wahiyaat Cheezo Se 
Door Rakhe 

Nashe Ki Haalat Mein Jima (Sex) Kama 

Nasha Jaise Ke Sharaab, Tablets, Injections Aur Bhi Kayi 
Ajeebo Ghareeb Nashe Bazaar Mein Aa Gaye Hain Jinse Ek 
Insan Jaanwar Se Bhi Badtar Ban Jaata Hai To Phir Zaahir Si 
Baat Hai Ke Wo Is Haalat Mein Kisi Ke Saath Achha Sulook 
Nahin Kar Sakta 

Nasha Kar Ke Biwi Ke Paas Jaana Do Jurm Hain 
Ek To Nasha Kama Hi Najayezo Gunaah Hai Upar Se Is 
Tarah Biwi Ke Saath Jima Kama Us Par Zulm Kama Hai 
Kyunki Nashe Ki Haalat Mein Achhe Sulook Ki Ummeed 
Nahin Ki Ja Sakti 

Aise Mein Biwi Ko Jismani Aur Zahni Dono Taur Par 
Takleef Hoti Hai Aur Uske Bartaao Mein Chidchida Pan Aa 
Jaata Hai Aur Phir Ye Na Ittefaqi Ka Sabab Banta Hai 
Ye Na Ittefaqi Is Qadr Badhti Chali Jaati Hai Ke Iska Seedha 
Asar Rishte Par Padta Hai Aur Agar Bachhe Maujood Hain 
To Unki Zindagi Par Bhi Iske Manfi Asaraat Murattab Hote 
Hain! 

Nasha Aise Hi Kama Gharo Ko Tabaah Kar Deta Hai Phir 
Nashe Mein Biwi Ke Saath Jima Kama Bahut Hi Buri Aur 
Ghinauni Harkat Hai 

Allah Ta'ala Muslim Naujawano Ko Is Bala Se Mahfooz 
Rakhe 


Hamal Aur Sex (Pregnancy And Sex) 

Jab Biwi Hamila Ho To Sex Kama Jaayez Hai, Is Mein 
Shariat Ki Taraf Se Koi Manahi Nahin Hai 

Aala Hazrat Rahimahullahu Ta'ala Likhte Hain Ke (Haalate) 
Hamal Mein Sohbat Jaayez Hai 






Ab Ek Baat Yahan Ye Zaroor Hai Ke Biwi Ki Sihhat Aur 
Uski Haalat Ka Khayaal Rakha Jaaye 
Yaani Agar Ayyam Aise Ho Ya Haalat Aisi Ho Ke Usko 
Takleef Hogi To Jima Nahin Kama Chahiye 

Agar Baat Karein Bachhe Ko Nuqsan Ki To Jima Karne Se 
Bachhe Ko Nuqsan Nahin Pahunchta Basharte Ke Haalat 
Naazuk Na Ho 

Jima Ke Dauran Bachhe Tak Koi Takleef Pahunchna Bayeed 
Hai Balki Na Ke Barabar Hai 

Jima Karte Waqt Kaifyat Ka Khayaal Rakhna In Dino Mein 
Aham Kaha Ja Sakta Hai Kyunki Hamila Aurat Ek Ghair 
Hamila Ke Muqabil Kamzor Hoti Hai Aur Kayi Cheezo Par 
Qadir Nahin Hoti 

Khulasa Yahi Hai Ke Ye Jaayez Hai Albatta Aurat Ki Haalat 
Aur Uski Sihhat Ke Mutabiq Hi Jima Kiya Jaaye Aur Agar 
Munasib Maloom Na Ho Ya Doctors Ne Mashwara Diya Ho 
To Na Kama Behtar Hai 

Condoms Ka Istemal 

Hazrat Allama Mufti Abul Hasan Muhammad Qasim Ziyaul 
Qadri Likhte Hain Ke : 

Rizq Ki Tangi Ke Khauf Se Birth Control Najayez Hai Jaisa 
Ke Allah Ta'ala Irshad Farmata Hai: 

Apni Awlaad Ko Qatl Na Karo Muflisi Ke Dar Se, Hum 
Unhein Bhi Rizq Denge Aur Tumhein Bhi 
(Bani Israyeel:31) 

Is Aayat Se Waazeh Ho Gaya Ke Tangdasti Ke Dar Se 
Awlaad Ko Rokna (Birth Control) Najayez Hai Aur Agar Aisi 
Koi Niyyat Na Ho To Zaroorat Ke Tehat Hamal Ko Rokna 
Jaayez Hai 

Hamal Rokne Ke Kayi Tariqe Aaj Kal Raayij Hain Jin Mein 
Se Kuchh Jaayez Hain Aur Kuchh Najayez 

Jaayez Tariqe Ye Hain : 


(1) Goliya (Tablets) Khaana 

(2) Injection Lagana 

(3) Capsules Ka Istemal 

(4) Condoms Ka Istemal 

(5) Copper T 

(6) Multiload 

Mashwara : 

Goliya, Capsules, Injections Aur Copper T Waghaira Ka 
Istemal Jaayez Hai Par Tibbi Lihaaz Se Ye Nuqsan Deh 
Saabit Ho Sakte Hain 

Azal Yaani Mani Ko Aurat Ki Sharmgah Se Baahar Kharij 
Kama Aur Condoms Ka Istemal Dono Mein Maqsood Ek Hi 
Hai Ke Hamal Na Thehre To Ye Tariqa Zaroorat Ke Tehat 
Istemal Kiya Jaaye, Is Mein Nuqsan Kam Hai 

(518 


Fatawa Markaz Tarbiyat -e- Ifta Mein Hai Ke Agar Nirodh 
Ke Istemal Ki Haajat Ho Maslan Aurat Ki Sihhat (Health) Ka 
Lihaaz Maqsood Ho To Condoms Aur Nirodh Ka Istemal 
Jaayez Hai Ke Iska Maqsad Sirf Mani Ko Aurat Ke Reham 
Mein Jaane Se Rokna Hota Hai 

Is Mein Na To Allah Ta'ala Ki Paida Ki Huyi Cheez Ko 
Bigadna Hai, Na Is Mein Koi Sharayi Qabahat Hai Aur Na 
Isse Aurat Ki Sihhat Ko Koi Nuqsan Hota Hai Lihaza Is Ka 
Istemal Jaayez Hai 

( 406 </< 2 />[$) DO 

Condoms Ke Istemal Ka Maqsad Waazeh Hai Ke Aurat Ko 
Hamal Na Thehre To Agar Kisi Wajah Se Aisa Karta Hai To 
Koi Haraj Nahin Hai Par Agar Is Dar Se Ke Zyada Bachhe 
Honge To Unka Kharch Kis Tarah Uthaya Jayega Aur Rizq 
Kahan Se Aayega To Ye Sab Baatein Fuzool Hain Aur Allah 
Ta'ala Sab Ko Rizq Ata Farmane Waala Hai 

Agar Aurat Ki Sihhat Ka Lihaaz Karte Huye Aisa Karta Hai 
Maslan Aurat Aisi Haalat Mein Hai Ke Hamila (Pregnant) Ho 
Gayi To Maa Aur Bachhe Dono Ko Khatra Hai Ya Phir 
Hakeem Ne Mana Kiya Hai To In Surato Mein Condoms Ke 
Istemal Mein Koi Haraj Nahin Hai 

Haiz Ke Dauran Sohbat 

Hazrat Allama Mufti Muhammad Akhtar Husain Qadri Se 
Sawal Kiya Gaya Ke Ek Shakhs Ki Shadi Huyi Aur 
Suhagraat Ko Hi Aurat Ko Haiz Aa Gaya Aur Us Shakhs Ne 
Isi Haalat Mein Apni Biwi Se Sohbat Ki To Wo Ab Kya 
Kare? Kya Wo Gunahgar Hua? 

Aap Jawab Mein Farmate Hain Ke Wo Shakhs Sakht Mujrim 
Aur Gunahgaar Hai 

Aur Us Par Tauba Wa Astaghfar Farz Hai Aur Ek Deenaar 
Yaani 4.665 Gram Sona Ya Uski Qeemat Kisi Faqeer Ko 
Sadqa Kare 

Hadees Mein Hai: 

(4£>U J : 

Bahaar -e- Shariat Mein Hai Aisi Haalat Mein Jima (Sex) Ko 
Jaayez Jaanna Kufr Hai Aur Haraam Samajh Kar Kiya To 
Sakht Gunahgar Hai Aur Us Par Tauba Farz Hai Aur Aamad 
Ke Zamane Mein Kiya To Ek Deenar Aur Khatm Ke Qareeb 
Kiya To Aadha Deenaar Khairat Kama Mustahab Hai 

(ioolAi&^JjCO 

Sawal Kiya Gaya Ke Aurat Se Haiz Ki Haalat Mein Kitni 
Muddat Tak Door Rehna Chahiye Aur Uske Saath Kis Tarah 
Rehna Chahiye To Behrul Uloom, Allama Mufti Abdul 
Mannan Aazmi Rahimahullahu Ta'ala Likhte Hain Ke : 

Jab Tak Aurat Ko Haiz Aata Rahe Tab Tak Shauhar Jima Na 
Kare Aur Naaf Se Ghutne Tak Ikhtelaat Se Bhi Parhez Kama 
Chahiye 

Iske Ilawa Rehne Sehne Mein Kisi Qism Ka Parhez Nahin 

Ek Sawal Aur Kiya Gaya Ke Agar Aurat Hamal Se Hai To 
Kya Usse Sohbat Na Ki Jaaye Aur Kitni Muddat Tak Na Ki 
Jaaye? 

Aap Likhte Hain : 

Hamal Ki Haalat Mein Aurat Se Sohbat Karne Mein Shariat 

Ki Taraf Se Koi Mumanat Nahin Hai 

Tibbi Nuqta -e- Nazar Se Koi Baat Ho To Hum Nahin Keh 

Sakte 

Nikah Agar Haiz Ki Haalat Mein Ho Jaaye To Shauhar Ko 
Chahiye Ke Jab Tak Biwi Paak Na Ho Jaaye Usse Sohbat Na 
Kare 

Khayaal Rahe Ke Haiz Ki Haalat Mein Nikah Sahih Ho Jaata 
Hai, Iske Liye Paak Hona Zaroori Nahin Hai Par Haiz Ki 
Haalat Mein Jima Jaayez Nahin Hai 

(38l/ 0 


Fatawa Bareli Shareef Mein Ek Sawal Kuchh Yun Hai Ke 

Haiz Waali Aurat Ke Naaf Ya Ghutne Mein Jima Kar Sakte 

Hain Ya Nahin Iski Tafseel Ata Karein 

Jawab Mein Hai Ke Pet Par Jaayez Hai Aur Raan Par Najayez 

Hai 

(Phir Mazeed Khulasa Ye Hai Ke) Naaf Ke Neeche Se Le Kar 
Ghutno Tak Shehwat Ki Nazar Se Dekhna Jaayez Nahin, 
Chhuna Jaayez Nahin Agarche Bila Shehwat Ho Aur Fayeda 
Haasil Kama Jaayez Nahin 

(165c/ “-s'. '/( jy.&Q 


Isse Maloom Hua Ke Agar Aurat Haiz Ki Haalat Mein Ho To 
Uske Jism Mein Naaf Ke Neeche Se Le Kar Ghutne Tak 
Tamatto Jaayez Nahin Yaani Fayeda Haasil Nahin Kar Sakte 


Sawal Hua Ke Agar Biwi Haiz Ki Haalat Mein Ho To Kya 
Wo Apne Haath Se Shauhar Ki Mani Nikaal Sakti Hai? 
Allama Mufti Zulfiqar Khan Nayeemi Hafizahullahu Ta'ala 
Likhte Hain Ke Haan Ye Amal Jaayez Hai 
Fatawa Shaami Mein Hai: 




( 2/39 

Apni Biwi Ya Khadima (Baandi) Ke Haath Se Mani Nikalna 
Jaayez Hai 

Haiz Ki Haalat Mein Khulasa Ye Ke : 

Aurat Ke Naaf Ke Neeche Se Le Kar Ghutno Tak Chhuna 
Hatta Ke Shehwat Se Dekhna Tak Jaayez Nahin Aur Agar Is 
Hisse Par Koi Aisa Mota Kapda Daal De Jisse Jism Ki Garmi 
Mahsoos Na Ho To Us Ke Upar Biwi Se Boso Kinaar (Kiss 
And Seduce) Kar Sakta Hai Aur Dusre Hisso Se Fayeda Utha 
Sakta Hai Jaisa Ke Bayaan Hua Ke Biwi Ke Haath Se Mani 
Nikalwana Aur Uske Pistaan (Breast) Ya Pet Par Se Fayeda 
Uthana 


Love Bites 

Ye Bhi Ek Ajeeb Tariqa Nikal Gaya Hai Jis Mein Shauhar 
Biwi Ek Jima (Sex) Ke Dauran Ek Dusre Ke Jism Par 
Nishanaat Chhodte Hain Taaki Wo Yaadgaar Ban Jaaye Ya 
Phir Isse Lazzat Haasil Kama Maqsad Hota Hai 

Is Mein Kiya Ye Jaata Hai Ke Gardan Ya Aas Paas Mein 
Kahin Ke Chamde Ko Kuchh Der Tak Honto Se Dabaya Jaata 
Hai Aur Andar Ki Taraf Kheencha Jaata Hai Jisse Wahan Ek 
Nishan Baaqi Reh Jaata Hai 

Ye Ek Ghair Munasib Amal Hone Ke Saath Saath Badi Ajeeb 
Harkat Bhi Hai Jo Takleef Ka Baayis Bhi Ho Sakta Hai 

Behtar Hai Ke Aisi Baato Se Bacha Jaaye Aur Jis Tarah 
Humein Aadab Seekhaye Gaye Hain Usi Tarah Jima Karein 

Taaki Wo Taazgi Aur Lazzat Ka Sabab Bane Na Ke Takleef 
Aur Sharmindagi Ka 

Baat Karein Lazzat Ki To Jitni Zyada Ghair Munasib Baato 
Se Parhez Karenge, Utna Hi Lazzat Mein Izafa Hoga Warna 
Zahan Aur Waqt Dono Aise Kaamo Mein Sarf Hoga Jo Asal 
Lazzat Ko Kam Kar Deti Hain 

A1 Haasil Ye Ke Jitni Zyada Saadgi Aur Hay a Maujood Hogi 
Usi Qadr Lazzat Mein Bhi Izafa Hoga 


Miswaak Aur Khushbu Ka Istemal 

Jima Karte Waqt Chunki Mardo Aurat Ek Dusre Ke Bilkul 
Qareeb Hote Hain To Ek Dusre Ke Jism Ki Boo Mahsoos 
Hona Yaqeeni Hai 

Agar Kisi Ke Jism Se Aisi Boo Nikalti Hai Ke Jo Tabiyat Ko 
Nagawar Guzarti Hai To Ye Na Sirf Lazzat Ko Kam Karega 
Balki Ek Dusre Ke Liye Takleef Ka Sabab Bhi Hai 
Waise To Insan Ko Chahiye Ke Humesha Khud Ko Paak Saaf 
Rakhe Aur Miswaak, Khushbu Waghaira Ka Istemaal Kare 
Par Jima Se Pehle Khaas Taur Par Miswaak Ya Toothbrush 
Ya Aur Koi Cheez Jisse Moonh Ki Boo Ko Door Kiya Ja 
Sake Aur Jism Ki Boo Ke Liye Khushbu Ka Istemal Kama 
Chahiye 

Isse Jahan Lazzat Mein Izafa Hoga Wahin Ek Dusre Se Ghin 
Aur Nafrat Se Bhi Bach Sakenge 

Jo Log Saaf Safayi Ka Khayaal Nahin Rakhte Hai Aur Jaisi 
Taisi Haalat Mein Jima Kame Lagte Hain To Ye Ek Taraf Na 
Pasandeeda Bhi Hai Ke Kisi Ki Tabiyat Ko Nagawar Guzre 
Aur Dusri Taraf Beemariyo Ka Sabab Bhi Ban Sakta Hai 

Aurat Mard Dono Ko Chahiye Ke Khud Ko Saaf Rakhein 
Aur Baat Sirf Boo Ki Nahin Hai Balki Aur Bhi Cheezein 
Maslan Ghair Zaroori Baal Waghaira Ko Saaf Kiya Jaaye Aur 
Saaf Kapde Pehle Jaayein 

Homosexuality (Hum Jins Parasti) 

Allah Ta'ala Irshad Farmata Hai: 

Kya Wo Behayai Karte Ho Jo Turn Se Pehle Jahan Mein Kisi 
Ne Na Ki, 

Turn Mardo Ke Paas Shehwat Se Jaate Ho Aurato Ko Chhod 
Kar Balki Turn Log Had Se Guzar Gaye (A1 Aaraaf : 80,81) 

Ye Hazrate Looth Alaihissalam Ki Qaum Ke Baare Mein 
Irshad Ho Raha Hai Jinhone Homosexuality (Hum Jins 
Parasti) Ki Ibteda Ki Thi Yaani Mard Ka Mard Se Shehwat 
Ke Saath Milna 

Ye Burayi Aaj Bhi Humare Darmiyan Maujood Hai 
Mard Aur Aurat Dono Mein Ye Bala Maujood Hai Ke Apni 
Hi Jins (Gender) Se Taskeen Haasil Karte Hain Jo Ke Khilaf 
-e- Shariat Hone Ke Saath Saath Fitrat (Nature) Ke Bhi Khilaf 
Hai 

Aise Mard Aur Aurato Ko Angrezi Mein Gay Kehte Hain Aur 
Ye Lafz Waise To Dono Ke Liye Istemal Hota Hai Par Aurato 
Ke Liye Ek Lafz Lesbian Mustamal Hai 

Ye Sararsar Najayezo Haraam Aur Bahut Hi Ghinauni Harkat 
Hai Jiski Mazammat Allah Ta'ala Ne Quraan Mein Bayaan 
Ki Hai Aur Itna Hi Nahin Balki Hazrate Looth Alaihissalam 
Ki Qaum Par Azaab Bhi Naazil Kiya Gaya Aur Ye Humare 
Liye Ibrat Hai 


Hymen (Parda -e- Ismat) 

Aurat Ki Sharmgah Mein Ek Parda (Jhilli) Jise Hymen Kaha 
Jaata Hai, Ise Aurat Ke Paak Daaman Hone Ke Nishan 
Samjha Jaata Hai 

Ye Parda Har Aurat Mein Ek Jaisa Nahin Hota Balki Is Ki 
Mukhtalaf Sooratein Hoti Hain 

Kisi Mein Patla To Kisi Mein Mota Hota Hai Aur Kayi 
Wajaho Se Ye Jhilli Phat Jaati Hai Aur Mukammal Taur Par 
Khatm Bhi Ho Jaati Hai 

Pehli Baar Jima (Sex) Ke Dauran Jab Mard Apne Aale Ko 
Aurat Ki Sharmgah Mein Dakhil Karta Hai To Ye Phat Jaati 
Hai Aur Isse Aurat Ko Takleef Hone Ke Saath Saath Khoon 
Bhi Kharij Hota Hai Par Ye Zaroori Nahin Ke Jima Se Hi 
Aisa Ho, Pehle Bhi Wo Jhilli Kisi Wajah Se Phat Sakti Hai 
To Agar Pehli Baar Jima Kame Par Khoon Na Nikle To Ye 
Samajhna Ke Aurat Kunwari Nahin Bilkul Munasib Nahin 

Tanveerul Absaar Mein Hai Ke : 

Jis Aurat Ka Parda -e- Ismat Koodne, Haiz Aane Ya Zakhm 
Ya Phir Umr Zyada Hone Ki Wajah Se Phat Jaaye To Wo 
Aurat Haqeeqat Mein Baakira (Kunwari, Paak Daaman) Hai 

Aaj Kal Ladkiya Daud Bhaag Waale Kaam Karti Hain Aur 
Muqablo Mein Hissa Tak Leti Hain To Ho Sakta Hai Ke Ye 
Jhilli Shadi Se Pehle Phat Jaaye To Ise Kunwari Hone Ka 
Nishan Samajhna Mutlaqan Sahih Nahin Hai 

Jima Ki Baatein Logon Ko Batana 

Ghar Mein Chaaro Taraf Deewar Hoti Hai, Parde Hain, 
Darwaze Banaye Gaye Hain Taaki Kuchh Baatein Aur 
Cheezein Ghar Ke Andar Hi Rahein Par Agar Aap Unhein 
Phir Baahar Laate Hain To Ye Munasib Nahin Aur Iska 
Fayeda To Nahin Par Nuqsan Zaroor Hoga 
Apni Biwi Ya Apne Shauhar Ke Baare Mein Baatein Kar 
Sakte Hain Par Logon Ke Darmiyan Wahi Baatein Ki Jaayein 
Jo Munasib Hain 

Logon Ke Saamne Agar Aap Apni Biwi Ke Mutalliq Aisi 
Baatein Bayaan Karenge Jo Nahin Kami Chahiyein To Log 
Aapko Achha Nahin Samjhenge Aur Na Hi Ye Koi Achha 
Kaam Hai 

Isi Tarah Aurat Ko Chahiye Ke Shauhar Ke Mutalliq Har 
Baat Ko Aam Na Kare Balki Jo Munasib Ho Wahi Karein 

Dekha Gaya Hai Ke Ye Baatein Mazaaq Ki Niyyat Se Ki Jaati 
Hain Par Ye Itna Badh Jaata Hai Ke Ladaiya Tak Ho Jaati 
Hain Maslan Kisi Ne Agar Koi Aisa Comment Kar Diya Jo 
Na Gawaar Guzra To Ladayi Shuru Ho Jaati Hai Halanki 
Yahi Pehli Ghalati Hai Ke Aisi Baato Ko Aam Kiya Jaaye Ke 
Isse Comments Kame Ka Mauqa Milta Hai 

Kisi Se Shadi Ke Baad Usse Zaati Sawalaat Kama 

Kisi Se Us Ke Halaat Ke Baare Mein Sawal Kama Ya Koi 
Mas’ala Puchhna Achhi Baat Hai Lekin Zaati Sawalaat Kama 
Durust Nahin Hai 

Kuchh Log Bina Soche Samjhe Bade Ajeebo Ghareeb 
Sawalaat Puchh Lete Hain 

Hazrate Salman Farsi Radiallaho Ta'ala Anho Ne Jab Shadi 
Ki Aur Agle Din Baahar Nikle To Ek Shakhs Ne Puchha : 
Aap Kaise Hain? 

Aap Ne Farmaya Ke Achha Hoon Aur Allah Ka Shukr Ada 
Karta Hoon 

Phir Us Shakhs Ne Puchha : 

Raat Kaisi Guzri? Ya Puchha Ke Aap Ne Apni Zauja Ko 
Kaisa Paaya? 

Ye Sun Kar Aap Ne (Ghusse Mein) Farmaya : Turn Aisa 
Sawal Kyun Puchhte Ho Jis Ka Jawab Chhupana Pade, Allah 
Ta'ala Ne Gharo Ke Parde Aur Darwaze Is Liye Banaye Hain 

Taaki Andar Ki Baat Andar Hi Rahe., 

Tumhein Ghar Se Baahar Ki Baatein Puchhni Chahiye Aur 
Sirf Zahiri Umoor Ke Mutalliq Puchhna Hi Kaafi Hai 

♦ *♦ H M 


Ek Shakhs Ne Hazrate Suleman Bin Mehran Aamash 
Rahimahullah Se Puchh Liya Ke : Aap Ne Raat Kaisi Guzari? 
Ye Sawal Aap Rahimahullah Ko Nagawar Guzra Aur Aap Ne 
Buland Aawaz Se Apni Kaneez Ko Pukara Ke Bistar Aur 
Takiya Le Kar Aao..., Jab Wo Le Kar Aayi To Aap Ne 
Farmaya Ke Ise Bichha Kar Let Jaao Yahan Tak Ke Main Bhi 
Tere Pahlu Mein Let Jaaun Taaki Hum Is (Sawal Karne 
Waale) Shakhs Ko Dikha Sakein Ke Hum Ne Raat Kaise 
Guzari Hai! 

Aap Rahimahullah Farmaya Karte The Ke (Aaj Kal) Ek 
Shakhs Apne Dost Se Milta Hai To Us Se Har Shay Ke 
Mutalliq Puchh Daalta Hai Yahan Tak Ke Ghar Mein 
Maujood Murghi Tak Ki Khairyat Maloom Kar Leta Hai 
Lekin Agar Us Ka Dost Us Se Ek Dirham Maang Le To Wo 
Nahin Deta! Jab Salafe Saliheen Aapas Mein Milte To Sirf 
Ye Kehte Ke Aap Kaise Hain? Ya Farmate Ke Allah Ta’ala 
Aap Ko Salamat Rakhe Aur Agar Un Se Kuchh Maanga Jaata 
To Fauran Ata Farma Dete 


(21 < 20(/<2 


Biwi Ka Doodh Halaq Mein Chala Jaaye To 

Allama Mufti Abdul Mannan Aazmi Rahimahullahu Ta'ala 
Se Sawal Kiya Gaya Ke Zaid Ne Masti Mein Apni Biwi 

Khalida Ke Pistaan (Breast) Ko Moonh Mein Liya Aur 
Doodh Aa Gaya Aur Halaq Se Utar Gaya To Nikah Toota Ya 
Nahin? Aur Biwi Shauhar Ke Liye Halaal Huyi Ya Haraam? 

Aap Jawab Mein Likhte Hain Ke Aurat Ka Doodh Halaq Se 
Neeche Utar Jaane Se Nikah Par Koi Farq Nahin Pada, Wo 
Badastoor Us Ki Biwi Hai 

(368l 

Allama Mufti Waqaruddin Qadri Rahimahullahu Ta'ala Se 
Sawal Kiya Gaya Ke Zaid Ke Yahan Beta Paida Hua, Bachha 
Apni Maa Ka Doodh Peeta Tha 

Kuchh Roz Baad Zaid Ne Bachhe Ko Maa Ka Doodh Pilana 
Chhudwa Diya Aur Dabbe Ka Doodh Pilana Shuru Kar Diya 
Zaid Ne Khud Apni Biwi Ka Doodh Peena Shuru Kar Diya! 
Jis Tarah Bachha Peeta Hai, Zaid Ke Is Amal Se Us Ke Nikah 
Par Hukme Sharayi Bayaan Farmayein 

Aap Jawab Mein Farmate Hain Ke Nikah Ki Hurmat Is 
Soorat Mein Hoti Hai Ke Doodh Peene Waale Ki Umr 
Dhaayi Saal Se Kam Ho Aur Jab Dhaayi Saal Se Zyada Ho 
Jaaye To Doodh Peelana Us Waqt Najayez Hota Hai Lihaza 
Shauhar Ka Ye Amal Gunaah Hai, Is Fa'el Se Baaz Rehna 
Chahiye Magar Is Ki Wajah Se Nikah Par Koi Asar Na Hoga 

Imam -e- Ahle Sunnat, Aala Hazrat Rahimahullahu Ta'ala Ek 
Sawal Jis Mein Biwi Ke Pistaan Ko Moonh Mein Lene Aur 

Biwi Ko Maa Keh Dene Ke Talluq Se Sawal Kiya Gaya Tha, 
Ke Jawab Mein Likhte Hain : 

Soorat -e- Mazkoora Mein Wo Use Maa Aur Ise Beta Kehne 
Se Dono Gunahgar Huye Ke Allah Ta'ala Ne Farmaya Ke 
Beshak Logon Ka Biwi Ko Maa Behan Kehna Buri Baat Aur 
Jhoot Hai (Quraan, 2:58) 

Par Nikah Mein Koi Farq Na Aaya Aur Pistaan Moonh Mein 
Lena To Koi Cheez Nahin, Agar Doodh Pee Bhi Leta To Wo 
Peena Haraam Hota Magar Nikah Mein Isse Khalal Na Aata 
Ke Dhaayi Baras Ki Umr Ke Baad Doodh Se Hurmat Nahin 
Hoti Aur Ab Dono Ko Juda Rehne Ki Koi Haajat Nahin, Wo 
Badastoor Zaujo Zauja (Miya Biwi) Hain 

(288<13 


Isse Bilkul Waazeh Samajh Aata Hai Ke Pistaan Ka Moonh 
Mein Lena Koi Cheez Nahin Yaani Is Mein Koi Haraj Nahin 
Par Doodh Peena Haraam Hai Jisse Bachna Zaroori Hai 

Agar Kisi Ne Pee Liya Ya Pistaan Moonh Mein Liya Aur 
Doodh Aa Gaya Aur Halaq Se Utar Gaya To Nikah Par Koi 
Farq Nahin Padta 

Fatawa Muhaddise Aazam Mein Ek Sawal Hai Ke Agar Koi 
Shakhs Shauq Se Apni Mankooha Ke Pistaan Ko Moonh 
Mein Daale Aur Doodh Usse Beh Kar Halaq Se Utar Jaaye 
To Kya Nikah Toot Jaata Hai? 

Likhte Hain Ke Do Saal Balki Dhaayi Saal Ke Andar Koi 
Ladka Aur Ladki Kisi Aurat Ka Doodh Pee Le To Jis Aurat 
Ka Doodh Peeya Hai Wo Razayi Maa Aur Jisne Piya Hai Wo 
Razayi Awlaad Hai Aur Agar Is Muddat -e- Rizaa'at Ke Baad 
Koi Shakhs Kisi Aurat Ka Doodh Peeye To Us Ka Doodh 
Peene Se Hurmat -e- Rizaa’at Saabit Nahin Hoti Aur Rizaa'at 
Ka Rishta Saabit Nahin Hota 

Agar Koi Apni Aurat Ka Doodh Pee Le To Kaam Yaani 
Doodh Peena Shar'an Mana Hai, Gunaah Hai Magar Isse 
Nikah Nahin Tootega 

Soorate Mazkoora Mein Jis Shakhs Ke Halaq Mein Uski Biwi 
Ke Pistaan Se Doodh Chala Gaya Khwah Shauhar Ke Uske 
Pistaan Choosne Se Ya Baghair Choose, Is Se Nikah Nahin 
Toota Aur Wo Aurat Is Ki Badastoor Biwi Hai 
Biwi Ka Doodh Peena Shar'an Mana Hai, Shadeed Gunaah 
Hai Aur Jo Aisa Karte Hain Un Par Tauba Lazim 

(115 

Tehqeeqi Fatawa Talaba Jamia Samadiya Mein Ek Sawal Hai 
Ke Shauhar Agar Biwi Ka Doodh Pee Le To Rizaa'at Saabit 
Hogi Ya Nahin? 

Jawab Mein Tehreer Hai Ke Rizaa'at Ki Muddat Dhaayi Saal 
Hai, Uske Baad Nahin 

Shauhar Agar Biwi Ka Doodh Pee Le To Rizaa'at Saabit 
Nahin Hogi Agarche Aurat Ka Doodh Peena Jaayez Nahin 


In Tamam Fatawo Se Maloom Hota Hai Ke : 

(1) Dhaayi Saal Ke Andar Agar Koi Doodh Peeye To Rizaa’at 
Saabit Hogi Warna Nahin 

(2) Biwi Ka Doodh Agar Shauhar Ke Halaq Se Utar Jaaye To 
Nikah Par Koi Farq Nahin Padta 

(3) Biwi Ka Doodh Peena Jaayez Nahin Hai Balki Shadeed 
Gunaah Hai Aur Jo Aisa Karte Hain To Tauba Kami Chahiye 

Jinsi Talluqat Ke Hawale Se Hum Ne Mukhtasaran Kayi 
Baato Par Likhne Ki Koshish Hai Jinki Zaroorat Humein 
Mahsoos Huyi 

Is Mauzu Par Aur Bhi Likhne Ke Liye Kaafi Kuchh Hai Par 
Chunki Humara Maqsad Logon Ko Mukhtasar Aur Aam 
Faham Andaaz Mein Ye Baatein Batana Tha Lihaza Zyada 
Lambi Bahas Kame Ya Mushkil Alfaaz Aur Mauzu'aat Ko 
Shamil Karne Se Parhez Kiya Gaya Hai 

